Nove radionice Dušana Rajšića | GEM info\nKultura Obrazovanje Vesti\nNove radionice Dušana Rajšića\n6. februara 2021. Redakcija 0 Comments Moderna Galerija, Vajarstvo\nAkademski vajar Dušan Rajšić osmislio je seriju likovno – edukativnih radionica koje su namenjene deci predškolskog uzrasta i učenicima nižih razreda osnovnih škola. Dve radionice “Portret vezanog junaka” i “Mamin ram za kosu” imaju za cilj da mališanima približi kako portret može da nastane uz pomoć predmeta sa kojima se svakodnevno susrećemo.\nLikovno edukativne radionice akademskog vajara Dušana Rajšića imaju za cilj da kod najmlađih učesnika podstaknu kreativnost i razmišljanja o predmetima koji nas okružuju svakog dana, a od kojih, na kreativan način, mogu da nastanu portreti.\nAkademski vajar Dušan Rajšić nedavno je, uz pomoć svog saradnika i prijatelja Miloša Živkovića realizova radionicu “Cipelice, glava, i na glavi grad”. U pitanju je forma koja ulazi u svet skulpture, kaže Rajšić.\nŠeruj post "Nove radionice Dušana Rajšića"\n← Opština Lazarevac nastavlja sa rešavanjem problema napuštenih pasa i mačaka\nĐenić i Simić ukočili „traktoriste“ →


Obama i Romni ulaze u finiš napete trke\nU poslednjim danima izborne trke, američki predsednik i njegov republikanski rival vode intenzivnu kampanju u takozvanim “neopredeljenim” državama.\nDok je izborna trka u SAD ušla u završnicu, republikanski predsednički kandidat Mit Romni danas koristi vest da je stopa nezaposlenosti u SAD skočila za desetinu procenta kao argument da Obamina administracija ne uspeva da pokrene ekonomiju.\nStopa nezaposlenosti u septembru je pala na 7,8%, da bi u oktobru iznosila 7,9%. Od Drugog svetskog rata, nijedan predsednik nije ponovo izabran ako je stopa nezaposlenosti bila iznad 7,4%.\nMedjutim isti izveštaj pokazuje da su kompanije u oktobru angažovale 171,000 novih radnika, znatno više od očekivanih 125,000, što je pozitivna vest koja se danas ističe u Obaminom štabu. I Obama i Romni intenzivno obilaze takozvane “prelomne” države za koje se veruje da će presuditi ishod izbora.\nU toku je bitka za Ohajo.. Obojica kandidata danas održavaju mitinge po toj državi, a predsednik Obama stalno ponavlja argument koji je Romniju naneo stvarnu štetu u toj ključnoj državi.\n“Kada sam prvo doneo odluku da spasem autoindustriju, znao sam da ona nije popularna, ali znao sam da treba da se kladim na američke radnike.”\nRomni je započeo dan u Viskonsinu, iznoseći, kako to njegov izborni štab naziva, svoju “završnu reč” koju ponavlja na gotovo svakom skupu.\n“Radi se o Americi, o budućnosti koju ostavljamo našoj deci. Hvala vam, ostanite sa nama do samog finiša trke.”\nPoslednji izveštaj o zapošljavanju pre izbornog dana je objavljen – i nije senzacionalan. U oktobru je otvorena 171,000 novih radnih mesta ali je stopa nezaposlenosti blago porasla na 7,9%. Analitičari i politički operativci ne veruju da će to imati značajanog uticaja na trku.\n“U ovom trenutku, gradjani već imaju konačan stav o ekonomiji, proteklih šest meseci je uvreženo u njihovoj svesti”, kaže Metju Daud, politički analitičar mreže Ej Bi Si.\nOba izborna štaba koncentrišu se da povećaju odziv u svojim uporištima u Ohaju – Romni u jugoistočnom, a predsednik u severozapadnom delu države. Najnovija anketa Ej Bi Si Njuz I Vašington posta pokazuje takoreći “mrtvu trku” – ali ankete iz prelomnih država ove nedelje daju malu prednost predsedniku.\n“Romni ima 48 sati da pridobije nove glasove”, primećuje Daud.\nOhajo definitivno ostaje u centru pažnje do samih izbora, predsednik Obama boraviće u ovoj državi svakog dana do utorka, a očekuje se da će više gradova u njoj obići i Mit Romni.


FUDBAL - PRVA LIGA 15. AVGUSTA - Radio Kotor\nFUDBAL - PRVA LIGA 15. AVGUSTA\nNova sezona u Telekom 1. CFL počeće 15. avgusta, odlučeno je danas na sjednici Izvršnog odbora Fudbalskog saveza Crne Gore.\nTako će prvi dio prvenstva u elitnom rangu trajati do 13. decembra i sastojaće se od 19 kola. Shodno odluci donijetoj na petoj sjednici Izvršnog odbora tokom sezone 2020/21 timovi koji nastupaju u Telekom 1. CFL biće obavezni da tokom svih 90 minuta utakmice na terenu imaju dva igrača koja su na dan odigravanja meča mlađa od 21. godinu.\nOd sezone 2020/21 format takmičenja u Omladinskoj i Kadetskoj ligi biće promijenjen i takmičenje će se odvijati u dvije grupe. Na kraju jesenjeg dijela po tri najslabije plasirane ekipe će ispasti iz grupe A u grupu B, dok će tri najuspješnije ekipe biti promovisane iz grupe B u grupu A.\nGrupa A Omladinske lige brojaće osam ekipa, dok će grupa B imati deset ekipa. U Kadetskoj ligi obje grupe imaće po 10 ekipa. Takmičenje Omladinskoj i Kadetskoj lige počeće 23. i 24. avgusta.\nNa sjednici je donesena Odluka da se nastavi sa postavljanjem reflektora na crnogorskim fudbalskim stadionima, tako da će u narednom periodu započeti realizacija projekta postavljanja reflektora u Kotoru, Beranama, Bijelom Polju i Baru.\nČlanovi Izvršnog odbora usvojili su liste sudija, kontrolora i delegata Telekom 1. CFL i Druge lige za narednu takmičarsku sezonu.


Zlatan Ibrahimović otišao iz Milana – Haber.ba\nOdletio privatnim avionom\nZlatan Ibrahimović - ExpressTabloid.ba\nZlatan Ibrahimović prije dva dana zadobio je povredu lista. U prvi mah posumnjalo se u povredu ahilove tetive, koja bi po mnogima značila dugotrajniji oporavak i možda i okončanje karijere. Ipak, stvari su dosta povoljnije, pa će prema posljednjim informacijama Šveđanin van terena biti mjesec dana.\nKako javljaju italijanski mediji, Ibrahimović je jutros u trening centru Milanelo bi na tretmanu kod fizioterapeta, a zatim je privatnim avionom napustio Milano. Vjerovatno je ponovo otputovao u Švedsku gdje je bio u vrijeme nejveće krize vezane za koronavirus, a njegov povratak u Italiju se očekuje se iduće sedmice, prenosi “Avaz“.\nTeme:Milano, povreda, trening, Zlatan Ibrahimović


Dijalog kroz umetničko stvaranje – Novi Sad i Dortmund obeležili deceniju i po uspešne saradnje | NS Reporter\nDijalog kroz umetničko stvaranje – Novi Sad i Dortmund obeležili deceniju i po uspešne saradnje\nDatum: 20 септембра, 2018\nNOVI SAD – Izložba „Dortmundska grupa“ biće otvorena u ponedeljak, 24. septembra u 19 časova u klubu „Tribina mladih“ Kulturnog centra Novog Sada i trajaće do 6. oktobra, a posetioci je mogu pogledati svakog dana od 9 do 15 časova.\nTim povodom na konferenciji za novinare u klubu „Tribini mladih“ govorili su umetnici iz Dortmunda Alexander Pohl – predsednik Udruženja dortmundskih umetnika, Gudrunn Kattke, Roul Schneider i Maja Erdeljanin, urednik programa u Malom likovnom salonu KCNS-a.\n– Udruženje dortmundskih likovnih umetnika, pod nazivom „Dortmundska grupa“ postoji već 62 godine. Povodom proslave ulaska u sedmu deceniju rada, Udruženje je organizovalo nekoliko grupnih izložbi svojih članova, pa se tako i u Novom Sadu, 19 članova ovog udruženja predstavlja radovima iz oblasti slikarstva, grafike, fotografije, kao i prostornih dela, skulpture, objekata i instalacije – rekao je Alexander Pohl.\nNovi Sad i Dortmund su gradovi pobratimi od 1981. godine, što je vremenom dovelo i do uspešne saradnje na planu kulture. U Kulturnom centru Novog Sada već osam godina svakog leta održava se Letnje džez akademija Novi Sad – Dortmund, sa muzičarima iz Srbije i gostima iz Dortmunda, dok likovni umetnici u poslednjih petnaestak godina razmenjuju izložbe, predstavljajući po sistemu reciprociteta, jedne godine umetnike iz Novog Sada u Dortmundu, a sledeće iz Dortmunda u Novom Sadu.\nUmetnici iz Dortmunda izrazili su zahvalnost Kulturnom centru Novog Sada na celokupnoj organizaciji i mogućnosti da svoje radove prezentuju publici u Srbiji.\nKonkurs za dodelu književne nagrade “Milica Stojadinović Srpkinja” za 2020. godinu


URA pozdravlja odluku Bojanićevog resora: Branićemo ekološku CG – Portal Nikšić\nURA pozdravlja odluku…\nURA pozdravlja odluku Bojanićevog resora: Branićemo ekološku CG\nPozdravljamo odluku Ministarstva kapitalnih investicija (MKI) da odgovori na našu inicijativu i pozove sve ljude i organizacije koji se bave ekološkim pitanjima, da što prije započnu dijalog povodom predstojećeg istraživanja nafte i gasa u crnogorskom podmorju, saopštili su iz Građanskog pokreta URA.\nIz te partije su kazali da sve zainteresovane građane i predane borce za zaštitu životne sredine doživljavaju kao svoje saveznike i partnere na putu ka razvoju Crne Gore.\n„Pohvalno je što je Ministarstvo kapitalnih investicija pozvalo sve one kojih se tiče slučaj istraživanja nafte da dijalogom dođu do rješenja koje će ići u korist Crne Gore. Kao zelena partija, podržaćemo svaki projekat koji ne ugrožava ekološku Crnu Goru. Vjerujemo da ekonomija ne treba da ide na uštrb ekologije, niti obratno, već da se za boljitak jedne države mogu i moraju razvijati istovremeno. Za to i služi beskompromisno implementiranje ekoloških standarda i zakonskih regulativa u pravom smislu”, navode iz URE.\nIstakli su još da ne planiraju da “drže torbu” nikome ko sprovodi projekte koji mogu da ide na štetu građana Crne Gore ili očuvanja životne sredine.\n„Kao konstituent nove vlasti, učinićemo sve da institucionalnim putem, ali i otvorenim razgovorima i razmjeni argumenata, spriječimo bilo kakve netransparentnosti ili sumnjive radnje. Ne nastavljamo stare prakse, već stremimo ka evropskoj Crnoj Gori”, zaključuju iz URE.


Srbija od danas ponovo može da izvozi u SAD bez carine - Sjajne Vesti\nSJAJNE VESTI ZA SRPSKI IZVOZ PROIZVODA!\nNajnovijom odlukom Kongresa SAD, Srbiji se obnavlja status povlašćene nacije u trgovini, i taj povlašćeni status važiće do kraja 2017. godine.\nPrivredna komora Srbije saopštila da će se od danas ponovo moći izvoziti roba na tržište SAD.\nDozvoljen je bescarinski izvoz u SAD, oko 5.000 proizvoda, i primenjivaće se na najveći broj industrijskih i poljoprivrednih proizvoda, sa izuzetkom većine tekstilnih proizvoda, odeće i obuće, satova, ručnog putnog pribora, radnih rukavica, kožne odeće, čelika i proizvoda od čelika, stakla i proizvoda i proizvoda elektronike.\nRoba koja je predviđena za izvoz na tržište SAD, moraće da zadovolji predviđene i ugovorom potpisane kriterijume porekla, odnosno roba mora da sa najmanje 35 odsto vrednosti bude proizvedena u Srbiji i uslov je da bude direktno isporučena iz Srbije.\nPrethodni Generalni sistem preferencijala (GSP), koji je američki Kongres odobrio Srbiji, istekao je 31. jula 2013. godine, pa su kompanije iz Srbije morale da plaćaju carinu i na robu koja je ranije bila na režimu bescarinskog uvoza u SAD. Posle nove odluke Kongresa SAD, kojom se Srbiji obnavlja status povlašćene nacije u trgovini, carinska služba SAD će vratiti izvoznicima iz Srbije novac od plaćenih carina koji su oni plaćali tokom prekida GSP sistema. Izvoznicima koji imaju pravo na povrat sredstava, novac će im retroaktivno biti vraćen. Povraćaj novca mogu da očekuju posle završene obrade podataka oko 90 dana.\nVrednost izvoza srpske privrede u SAD u 2013. godini iznosila je 524 miliona, a u 2014. godini oko 280 miliona dolara.\ntop vesti, sjajne vesti, izvoz, sjedinjene americke drzave, srbija, poljoprivredni proizvodjaci, proizvodi, industrijski proizvodi\nSrbija od danas ponovo može da izvozi u SAD bez carine postavio Milivoje Rosandić 29.07.2015


– Član Predsjedništva BiH Željko Komšić nema profil na društvenoj mreži Twitter, Abazovic komunicira sa laznim profilom. Zvaničan odgovor svakako i dalje očekujemo – navedeno je iz Kabineta za “Avaz“.\n– Ponavljamo, očekujemo zvaničnu reakciju Vlade Crne Gore i potpredsjednika Vlade u vezi sa čestitkom premijera Crne Gore povodom neustavnog tzv. dana RS – navedeno je iz Kabineta.\nPodsjećamo Abazović se oglasio na Twitteru te poručio Komšiću kako Vlada Crne Gore zvaničnu politiku vodi samo preko zvaničnih kanala komunikacije, odgovarajući tako na reakciju Komšića povodom čestitke premijera Crne Gore Zdravka Krivokapića koji je čestitao neustavni Dan RS, a koji je obilježen jučer.\n– Poštovani članu Predsjedništva Željko Komšiću, Vlada Crne Gore zvaničnu politiku vodi samo preko zvaničnih kanala komunikacije. Želimo najbolje odnose sa državama regiona. Ruka prijateljstva Vlade Crne Gore pružena je svima, to važi i za Bosnu i Hercegovinu – napisao je Abazović.\nIzvini Milorade što ‘hodže arlauču’,što je Vanja udata...


Cerke nasih sportista\nKako ona izgleda i gde živi saznajte u videu koji je pred vama, kao i koje druge naslednice poznatih sportista mogu da joj pariraju po lepoti. Šta je Savićević rekao o tome što je, kako kaže, prerano postao deda, pročitajte OVDE.\nDijagnostifikovali joj rak, ZAVRŠILA NA HEMOTERAPIJI Nazivaju je "džepnom venerom" i najlepšom pevačicom, ali LJUBAVNI BRODOLOMI su je slomili\nPevačica Kajli Minog proslavila je 52. rođendan u svom domu u Londonu ove nedelje, a da joj ništa ne nedostaje pobrinuo se njen dečko Paul Solomons.\nPevačica i članica žirija "Zvezda Granda" pojavila se na snimanju popularnog takmičenja i otkrila da li se uželela posla, koliko joj je teško pala pauza i kako je provodila vreme u karantinu.\nSVE PIKANTERIJE LJUBAVI ANE I BASTIJANA Ostavio manekenku zbog teniserke, dugo krili vezu, a prvu bračnu noć proveli u hotelu od 5.000 evra! Danas uživaju i IMAJU DVOJE DECE\nSudbinski susret koji je inicirala Ivana, ćerka poznatog trenera Svetislava Pešića, odredio je budućnost lepe teniserke i nemačkog fudbalera, a čak i nakon šest godina od upoznavanja važe za jedan od omiljenih parova na javnoj sceni. Pokušali su da sakriju osećanja, ali izlivi nežnosti su ih odali i ubrzo su svi brujali o velikoj ljubavi između prelepe Srpkinje i slavnog Nemca.\nUSPEŠNO LANSIRANJE Američki astronauti poleteli u svemir, za 19 sati na Međunarodnoj svemirskoj stanici PRELETELI I IZNAD SRBIJE\nOvo je ISTINA o ODNOSU Željka i Sofije Šašić!


Vesti online / Vesti / Svet / "Da nije bilo Rusa pao bi i Damask"\n"Da nije bilo Rusa pao bi i Damask"\n"Rusko učešće u Siriji je opravdano jer zahvaljujući Rusiji ekstemisti nisu uspeli da zauzmu Damask", izjavio je portparol Kremlja Dmitrij Peskov.\nAsadove pristalice u Damasku\nGovoreći povodom godinu dana od početka ruske operacije u Siriji, Peskov je rekao da predsednik te zemlje Vladimir Putin nikada nije dao rok koliko bi misija bombardovanja mogla da traje i da to neće učiniti ni ubuduće.\nAgencija AP navodi da je cilj Rusije podrška vladi dugogodišnjeg ruskog saveznika, sirijskog predsednika Bašara al Asada, a Peskov je rekao da je u tom smislu operacija bila uspešna.\n- Ekstremistička organizacija Islamska država i drugi teroristi sada bi bili u Damasku da nije ruskog učešća - rekao je novinarima porparol predsednika Rusije.\nUpitan za komentar saopštenja sirijske Opservatorije za ljudska prava o žrtvama napada ruskih aviona u Siriji za godinu dana, Peskov je rekao da ne želi da komentariše navode "organizacije sa sedištem u Velikoj Britaniji".\n* "Sirijski ustav ne piše Rusija, već Sirija"\n* "Putin je delovao besprekorno u Siriji, ali ne može da je napusti"\n* "Povlačenje iz Sirije ne znači da je Putin nezadovoljan Asadom"\n* Putin i Obama u Kini o Siriji\nSVET Peskov: Evo šta je Putin poručio Asadu\nSVET "Makron odbio da Putinu pruži dokaze, kaže da je to tajna"


Lider Trampovog pravnog tima Pet Sipoloni govori na suđenju u Senatu, 25. januar 2020\nPravni savetnik Bele kuće Pet Sipoloni, koji predvodi Trampov pravni tim, rekao je senatorima na početku iznošenja argumenata odbrane da bi glasačima uskratili pravo da se izjasne o Trampu na predsedničkim izborima trećeg novembra, ako bi ga sada proglasili krivim i smenili.\n"Od vas traže ne samo da poništite rezultate poslednjih izbora, već kao što sam rekao ranije, da uklonite predsednika Trampa sa izbora koji se održavaju za oko devet meseci. Od vas traže da pocepate glasačke listiće širom zemlje", naglasio je Sipoloni.\n"Zelenski nije osećao nikakv pritisak. Predsednik Zelenski kaže da nije osećao nikakav pritisak. Menadžeri Predstavničkog doma vam kažu da znaju bolje. Demokrate kažu da predsednik Zelenski i njegovi glavni savetnici ne govore istinu. Kažite mi, kako to što govorite o našim prijateljima pomaže američkoj spoljnoj politici i nacionalnoj bezbednosti", upitao je Purpura.\nPosle završetka prvog dana iznošenja argumenata u Trampovu odbranu, demokrata Adam Šif tvitovao je da predsednikov pravni tim pokušava da "odvuče pažnju i izvrne istinu".\nSednica u subotu je biti relativno kratka, oko dva sata, zato što republikanci žele da iznesu veći deo svojih argumenata početkom naredne nedelje, kada se očekuje da broj gledalaca bude veći. Iznošenje argumenata nastaviće se u ponedeljak.


Parlamentarci iz regiona u ponedeljak o borbi protiv kriminala\nParlamentarci okupljeni u Centralnoevropskoj inicijativi (CEI) razmatraće sutra, u okviru Cetinjskog parlamentarnog foruma (CPF), ulogu zakonodavne vlasti u borbi protiv organizovanog kriminala i korupcije.\nCrna Gora će, u okviru Devetog CPF, biti domaćin konferencije Parlamentarne dimenzije Centralnoevropske inicijative (PD CEI), koja okuplja parlamentarce iz 18 država.\nDeveti CPF i konferencija PD CEI biće, kako je najavljeno, posvećeni pitanjima uloge parlamenta u borbi protiv korupcije i organizovanog kriminala. Do sada je potvrđeno prisustvo 13 visokih nacionalnih delegacija, članica CEI.\nNa otvaranju skupa, kako je predviđeno, govoriće predsjednik Skupštine Crne Gore Ranko Krivokapić, a uvodna izlaganja imaće predsjedavajući GRECO-a Drago Kos, crnogorski ministar unutrašnjih poslova Ivan Brajović, šefica Misije OEBS-a u Crnoj Gori Paraskiva Badesku i direktor kancelarije Fondacije “Fridrih Ebert” Mihael Erke.\nPlanirano je usvajanje završne Deklaracije konferencije.


Stefanović: Deo oružja nadjenog u Jajincima s ratišta u Hrvatskoj i BiH\nBeta\t 30. oktobra 2016. 18:50\nMinistar unutrašnjih poslova Srbije Nebojša Stefanović izjavio je večeras da je utvrdjeno poreklo jednog dela oružja otkrivenog u blizini porodične kuće premijera Aleksandra Vučića u Jajincima kod Beograda i da ručni raketni bacač – “zolja” potiče s hrvatskog ratišta, a dve bombe s ratišta u BiH.\nU blizini porodične kuće premijera Srbije Aleksandra Vučića u Jajincima kod Beograda u subotu je nadjeno oružje. Ministar unutrašnjih poslova Nebojša Stefanović je tada kazao da su nadjeni jedan raketni bacač “zolja”, četiri ručne bombe, 100 komada municije kalibra 7,62 mm, četiri ili pet metaka za automatsko oružje i 15 metaka nepoznatog kalibra.\n“Ručni raktenti bacač – ‘zolja’ bila je na jednom delu hrvatskog ratišta, a dve od četiri ručne bombe bile su na jednom delu ratišta u BiH, u bilizini Sarajeva”, rekao je Stefanović danas za TV Prva.\nOn je dodao da se preduzima veliki broj mera i radnji kako bi se utvrdilo ko je bio u posedu naoružanja i ko ga je doneo.\nStefanović je kazao da će večeras biti gotova DNK analiza i da će se posle završetka te analize znati “da li ima tragova i kakvih”, i da li su takvi da se mogu uporediti s nekim iz baze podataka Srbije.\n“Mi ćemo putem medjunarodne pravne pomoći tražiti i od država za koje sumnjamo da bi potencijalni izvrišoci ili oni koji su bili rukovaoci tog naoružanja da su se nalazili u tim državama, pa ćemo videti gde ćemo stići”, rekao je on.\nStefanović je kazao da će od rezultata istrage biti objavljeno “samo ono što bude u interesu saznavanja javnosti”, da jedan deo informacija neće biti iznet u javnosti kako se ne bi naškodilo istrazi.\nOn je kazao i da nije pozvan da govori o smenjivanju u bezbednosnim službama i da nema uvid u njihov rad, jer je zadužen za MUP.\n“Moramo prvo doći do činjenice kako je to naouružanje došlo, kada je postavljeno, jer postoje veoma ozbiljni ljudi koje ne treba potceniti, i ne treba sav teret prebaciti na ljude koji ozbiljno rade svoj posao. Naravno, tamo gde se utvrde propusti treba delovati brzo i efiksano”, rekao je Stefanović i dodao da treba smeniti one ljude koji nisu bili na nivou zadataka koji treba da obave.\nStefanović je kazao da treba utvrditi sve okolnosti i da nijedan pravac sagledavanja slučaja neće biti propušten.\nStefanović je ocenio da je ta situacija pitanje obaveštajne i kontraobaveštajne zaštite Srbije, na kojoj se mora raditi više, a ne da je samo pitanje Vučićevog ličnog obzbedjenja.


Trebinjske lađe među najboljim turističkim projektima u BiH | Omladinska organizacija "Korak Naprijed" Trebinje\nHome » Sve vijesti » Trebinjske lađe među najboljim turističkim projektima u BiH\nin Sve vijesti, Vijesti 29/10/2019\t0\nOtvaranje revitalizovanog doka na rijeci Trebišnjici, sa kojeg je u junu zaplovilo deset obnovljenih trebinjskih lađa, jedan je od tri najbolja poteza u turizmu u ljetnoj sezoni 2019. godine po ocjeni portala Indikator.ba.\nRezultati su objavljeni povodom ovogodišnjeg obilježavanja Svjetskog dana turizma, a priznanja trebinjskom Kulturnom centru, kao nosiocu projekta „Život na granici BiH-Crne Gore stare staze bezvremenog nasljeđa i tradicije“, dodjeljena su na Sajmu turizma u Sarajevu.\nTokom ljetne turističke sezone portal Indikator.ba je na području cijele BiH registrovao 32 odluke, inicijative i akcije kompanija, lokalnih vlasti, turističkih i nevladinih organizacija, osmišljenih radi unapređenja i podizanja kvaliteta turizma, investiranja u nove objekte, plasiranja novog turističkog proizvoda, valorizacije prirodnih resursa i kulturno-istorijske baštine.\nAnalize ovog portala ukazuju na to da turizam i u ovoj godini ima ubrzanu stopu rasta, a po broju turista i noćenja, te investiranja značajno doprinosi jačanju domaće ekonomije i u svijetu stvara novi imidž o našoj zemlji.\nPrevious: Ubijen migrant u Bileći\nNext: POTVRĐENO Devojka poginula u saobraćajnoj nesreći u Popovom polju


Najbolji edukatori Srbije – KREATIVNA ČAROLIJA\n„Željana Radojičić Lukić je učiteljica u OŠ „Milan Rakić“ u Mionici. Osnivač je prvog edukativnog kompleksa za decu Čarobno selo, u kome deca u prirodnom ambijentu uče i podstiču svoju kreativnost i radoznalost. Projekat je sproveden uz podršku UNICEF-a, sa ciljem da poboljša kvalitet rekreativnih nastava i promoviše dečiji obrazovni turizam. Autor je blogaKreativna čarolija, gde demonstrira i dokumentuje rezultate svog rada. Autor i realizator 3 akreditovana seminara (Metodički pristup obradi književnosti u mlađim razredima osnovne škole, Metodički pristup obradi gramatičkih sadržaja u mlađim razredima osnovne škole, Integrativna nastava u u ambijentalnim učionicama). Autor је i organizator dečjeg sabora „Kreativna čarolija“ u Banji Vrujci, koji predstavlja smotru dečjeg stvaralaštva čiji je cilj razmena iskustava dece iz ruralnih i urbanih sredina, kao i afirmacija dečjeg filmskog, dramskog, likovnog i literarnog stvaralastva. Prati inovacije u nastavi i iste primenjuje. Njena učionica je uređena po meri učenika, a svaki kutak je opremljen tako da predstavlja nastavno sredstvo: TV, DVD, video bim, biblioteka, panoi, kuća za lutkarske predstave… Svoje učenike organizuje u sekciju „Kreativno detinjstvo“ koju vodi pri UG Kreativa ciji je osnivač i potpredsednik, a u okviru koje vrši odabir učenika talentovanih za određene discipline: etno pevanje i sviranje, gluma, folklor, likovne radionice. Sve njene generacije su članovi ove grupe, tako da je učiteljica na ovaj način pokrenula vršnjačko učenje koje se pokazalo kao izuzetan primer podsticanja funkcionalnih znanja. Njeni radovi nalaze se u Bazi znanja „Kreativna škola“ i Zborniku radova programa „Digitalni čas 2“. Takođe, autor je većeg broja naučnih, i stručnih radova, dobitnica Svetosavske nagrade 2012.“


Jamajčanin će se naći uz osnivače društveno-socijalnog projekta i mreže "Foursquare" Denisa Kroulija i Navina Selvaduarija sa namerom da skupe novac za neprofitabilnu organizaciju "CampInteractive" koja pomaže deci u Bronksu.\n"Odlučio sam da podržim maratonce 'CampInteractive'-a zato što trče u dobrotvorne svrhe. Oni pružaju deci priliku da imaju pristup tehnologiji i da se normalno bave sportskim aktivnostima što čini veliku razliku u njihovim životima", rekao je Bolt.\nCilj je da se skupi 140.000 dolara.\nČetrdeseti Njujorški maraton je jedna od najvećih i najpoznatijih trka na svetu u kojem učestvuje više od 100.000 učesnika.\nMaraton privlači vrhunske sportiste zbog nagradnog fonda od 600.000 dolara, a i prilike da se iskažu pred dva miliona gledalaca.


Povodom Dana Vojne akademije danas je u Svečanoj sali te visokoškolske vojne ustanove upriličena svečanost kojoj su prisustvovali prvi potpredsednik vlade i ministar odbrane Aleksandar Vučić i načelnik Generalštaba Vojske Srbije general Ljubiša Diković, kao i predstavnici obrazovnih institucija, Ministarstva odbrane i Vojske Srbije, verskih zajednica, kulturnog i javnog života.\nTom prilikom, načelnik Vojne akademije general-major Mladen Vuruna uručio je ministru Vučiću Veliku plaketu Vojne akademije za ukazano poverenje i podršku toj visokoškolskoj vojnoj ustanovi.\nČestitajući praznik pripadnicima Vojne akademije, ministar Vučić je istakao da na nivou države Srbije ne postoji bolji sistem od Vojske Srbije.\n- Vojna akademija nije samo deo Univerziteta odbrane, već jedan od najvažnijih delova našeg obrazovnog sistema, ustanova koja obezbeđuje najširi mogući ugled, ne samo naše vojske već i celog obrazovnog sistema. Nije slučajno, što iz mnogih zemalja u svetu svi žele da šalju svoje predstavnike, studente, mlade ljude da dođu, da se školuju ovde i da uče od najboljih profesora i nastavnika, a da istovremeno znaju da dolaze kod svojih prijatelja – naglasio je ministar Vučić poručujući kadetima i kadetkinjama da je pred njima velika uloga u budućnosti i da znanjem i obučenošću treba da pošalju poruku svima da Srbija nije na prodaju.\nPrema njegovim rečima, iako je država u teškim ekonomskim uslovima pokušaće da uloži više i u vojno obrazovanje i u Vojnu akademiju, ali to će biti proces od nekoliko godina, sa vidljivim napretkom iz godine u godinu.\n- Vi ste onaj deo društva koji uvek može da kaže više od nas ostalih, šta je učinio za svoju zemlju i šta je ono što je uvek spreman da uradi za svoju zemlju – poručio je kadetima i kadetkinjama ministar Vučić.\nGovoreći o značaju vojnog školstva, general Vuruna je podsetio na najznačajnije trenutke u istoriji Vojne akademije, ukazujući na to da je Srbija jedna od retkih zemalja koja je rano prepoznala značaj karijernog usavršavanja oficira.\n- Vojna akademija je danas jedna dinamična institucija koja živi i radi 365 dana godišnje, a 15 akreditovanih studijskih programa i četiri programa karijernog usavršavanja iz društveno-humanističkog i tehničko-tehnološkog obrazovnog naučnog polja pokrivaju školovanje studenata raznih kategorija za potrebe komandovanja i upotrebe jedinica domaće namenske industrije, upravljanja sektorom bezbednosti i odbrane i razvoja sistema odbrane – naglasio je general Vuruna dodajući da se pod krovom te kuće školuju učenici Vojne gimnazije, kadeti, budući rezervni oficiri, profesionalni oficiri, visoki državni službenici, civili, civilni studenti kao i pripadnici oružanih snaga iz mnogih zemalja.\nSvečanost je bila prilika i da rektor Univerziteta odbrane general-potpukovnik prof. dr Miodrag Jevtić uruči priznanja najuspešnijim pripadnicima Vojne akademije, a general Vuruna diplome pripadnicima sistema odbrane koji su u prethodnoj godini stekli akademska zvanja magistra, kao i zahvalnice institucijama koje su posebno doprinele nastavnom procesu u Vojnoj akademiji.\nVojna akademija obeležava 163. godinu postojanja i svoj dan, 18. mart, u znak sećanja na isti datum iz 1850. godine, kada je knez Aleksandar Karađorđević odobrio formiranje Artiljerijske škole.


ZAVJERE Grupa poznata kao "Fancy Bear"\nPokušali ukrasti povjerljive podatke raznih konzervativnih političkih organizacija\nGrupa ruskih hakera poznata kao "Fancy Bear" htjela je napasti evropske urede dvaju američkih istraživačkih centara, objavio je sinoć Microsoft.\nMete ruskih hakera bili su "The Aspen Institute" sa sjedištem u Češkoj i "German Marshall Fund" s više ureda širom Evrope. Kako piše CNN, meta je bilo i njemačko Vijeće za vanjske odnose.\nNapadi na istraživačke centre dogodili su se između septembra i decembra prošle godine, dodao je Microsoft.\nRiječ je o istoj grupi hakera za koju se vjeruje da stoji iza hakiranja američkog Nacionalnog demokratskog odbora tokom predsjedničkih izbora 2016. godine.\n- Ovi napadi nisu ograničeni na same kampanje, nego se često šire na neprofitne organizacije koje rade na temama vezanim uz demokratiju, izborni integritet i javnu politiku i koje su često u kontaktu s vladinim dužnosnicima - rekao je Tom Bart (Burt), potpredsjednik Microsofta za povjerenje i sigurnost korisnika.\nEndrju Kolb (Andrew), portparol "German Marshall Funda", rekao je da sistemi tog centra nisu ugroženi zbog pokušaja hakiranja, dok je predsjednica iste organizacije Karen Donfrid (Donfried) u saopćenju navela da je organizacija napadnuta zbog podrške u borbi protiv navodnih ruskih pokušaja potkopavanja demokratije i demokratskih institucija.\n"Fancy Bear" je pokušao napasti i u avgustu prošle godine. Microsoft je tada objavio da su ruski hakeri pokušali ukrasti povjerljive podatke raznih konzervativnih političkih organizacija, uključujući Međunarodni republikanski institut i Institut ''Hudson''.\nMeđutim, napadi su otklonjeni kada su uposlenici Microsofta odgovorni za sigurnost uspjeli uspostaviti nadzor nad šest internetskih domena oponašajući njihove internetske stranice.\nRusija i dalje opovrgava optužbe o uplitanju u američke predsjedničke izbore i hakerskim napadima na američke institucije.\nHakeri Napad Rusija Microsoft\nHakeri iz Podgorice uspjeli da prebace 20.000 eura na svoj račun


Januar 15, 2020 23:03\nPredstavnički dom američkog Kongresa glasao je danas da se rezolucija o opozivu Donalda Trampa prosledi Senatu, čime su stvoreni uslovi da predsedniku SAD počne suđenje u gornjem domu Kongresa.\nZa prosleđivanje rezolucije glasalo je 228 predstavnika, dok je 193 bilo protiv, uglavnom po partijskoj liniji. Donji dom je odobrio i imenovanje sedmoro predstavnika u Kongresu koji će na suđenju predsedniku biti "menadžeri", odnosno zastupati Predstavnički dom, prenosi Glas Amerike.\nPortparolka Bele kuće Stefani Grišam je, povodom imenovanja "menadžera", navela u saopštenju da "njihovo imenovanje ne menja apsolutno ništa", prenosi Rojters. "Predsednik Tramp nije uradio ništa loše. Očekuje da će u Senatu biti poštovana sva njegova prava koja su mu ukinuli predsedavajuća Pelosi i demokrate u Predstavničkom domu i očekuje da bude oslobođen", izjavila je Grišam.\nPredsednik Donald Tramp napisao je na Tviteru da je reč o "još jednoj prevari demokrata koje ništa ne rade".\nPosle usvajanja rezolucije u Predstavničkom domu, proces opoziva predsednika, takozvano "suđenje", nastavlja se u Senatu. Članovi donjeg doma su "tužioci", Bela kuća ima svoje pravne zastupnike, senatori su porotnici, a procesom predsedava predsedavajući Vrhovnog suda Džon Roberts.\nPredsednik može biti razrešen dužnosti ako za to glasa dve trećine senatora, što je malo verovatno jer trenutnu većinu u Senatu imaju republikanci.\nMekonel, koji je obećao da će se koordinisati sa Belom kućom, ocenio je da je slučaj demokrata "slab" i da nije zadatak Senata da ponovo otvara istragu. "Ako je postojeći slučaj snažan, nema potrebe da sudija i porota ponovo otvaraju istragu. Ako je postojeći slučaj slab, demokrate u Predstavničkom domu nije trebalo da opozovu predsednika", naveo je on.\nPredsednik Tramp, koji poriče sve optužbe kao "čisto političke", poziva republikanske senatore da odbace navode iz optužnice Predstavničkog doma i pre nego što počne suđenje. On je tvitovao da bi kompletno suđenje dalo, kako kaže, nezasluženi kredibilitet "lažnim optužbama demokrata".\nDžon Bolton, predsednikov bivši savetnik za nacionalnu bezbednost ponudio je da svedoči ako dobije obavezni poziv - ali je predsednik Tramp rekao da bi mogao da iskoristi svoju izvršnu privilegiju da ga spreči.\nRičard Grenel potvrdio da će na novoj funkciji biti samo par nedelja 25\nPelosi o imenovanju Grenela: Politički interes Trampa 14\nTramp postavio Ričarda Grenela na čelo svih obaveštajnih službi 14\nTramp pomilovao Roda Blagojevića 18\nČikago, prva litija podrške protiv spornog Zakona o slobodi veroispovesti 31\nTužna sudbina Ivone iz Ugljara 8821\nSKANDALOZNO: Srbi cinkarili Srbe na severu KiM! 6143\n23:05 February 26, 2020\n22:55 February 26, 2020\n22:49 February 26, 2020\n22:34 February 26, 2020


Policija je saopštila da je na Kapitol hilu uhapšeno 26 osoba\nIako se očekuje da će broj uhapšenih porasti, Rojters podseća da je ta cifra mala u poređenju sa 300 uhapšenih u Vašingtonu tokom protesta zbog ubistva crnca Džordža Flojda.\nPosle gotovo četiri sata nereda, zvaničnici su proglasili da je kompleks američkog Kongresa "bezbedan".\nZa vreme nereda, policija je ispalila suzavac i evakuisala nekoliko okolnih zgrada, dok su neki demonstranti bili u hodnicima zgrade Kongresa. Jedan učesnik protesta seo je u fotelju predsedavajućeg Senata, uzvikujući "Tramp je pobedio na izborima"\nDemonstranti su ušli u zgradu američkog Kapitola i prišli sali u kojoj je zasedao Senat, 6. januara 2021.\nZatim je u video snimku, koji je postavljen na Tviter, poručio demonstrantima: "Morate sada da idete kući. Moramo da imamo mir". Međutim, ponovio je neosnovane tvrdnje da su izbori pokradeni.\nBlokade naloga i ostavke\nTviter je u sredu uveče saopštio da je blokirao Trampov nalog 12 sati zbog "stalnih i ozbiljnih kršenja" pravila te društvene mreže u pogledu građanskog integriteta i zapretio stalnim ukidanjem naloga.\nTviter je naveo da je zahtevao uklanjanje Trampovih tvitova "zbog nasilne situacije bez presedana u Vašingtonu".\nDemonstranti u zgradi Kongresa (Foto: AP/Andrew Harnik)\nPosle nasilnih protesta, ostavku je podnela Stefani Grišam, šefica kabineta i portparolka prve dame SAD Melanije Trampa.\nGrišam je u saopštenju navela da joj je bila "čast" da služi zemlji u Beloj kući i da bude deo misije prve dame da pomogne deci.\n"Napad na američku demokratiju"\nNovoizabrani predsednik Džo Bajden obratio se javnosti nekoliko sati posle početka nereda, rekavši da je američka demokratija pod do sada neviđenim napadom. Istakao je, međutim da ti prizori nisu prava slika Amerike već je u pitanju "grupa ekstremista" i pozvao je masu Trampovih pristalica da se raziđu, navodeći da nije u pitanju "protest, već pobuna."\nBajden je takođe rekao da u ovom trenutku ceo svet gleda šta se događa u SAD i pozvao je predsednika Trampa da "istupi" i pozove svoje pristalice da obustave nasilje.\nViše republikanskih članova Kongresa pozvalo je Trampa da preduzme nešto da smiri proteste svojih pristalica. Vođa republikanske manjine u Predstavničkom domu Kevin Makarti rekao je da je razgovarao sa predsednikom i rekao mu da se obrati građanima da bi se "ljudi smirili".\nBivši predsednici optužuju Trampa za nasilje\nBivši predsednik Barak Obama rekao je da je upad u zgradu Kongresa podstakao Tramp.\n"Današnje nasilje na Kapitolu, koje je podstakao aktuelni predsednik iznošenjem laži o ishodu legalnih izboru, ostaće upamćeno u istoriji kao trenutak velikog beščašća i sramote za našu naciju", naveo je Obama u saopštenju.\nOglasio se i bivši predsednik Džordž Buš mlađi koji je osudio nemire i poručio da je užasnut "bezobzirnim ponašanjem pojedinih političkih lidera od izbora". "Reč je o užasnom i tužnom prizoru. Ovako se izborni rezultati osporavaju u banana državi, a ne u našoj demokratskoj republici", rekao je Buš.\nNaglasio je da su nasilni napad na Kapitol izveli "ljudi čije su strasti podstaknute lažima i lažnim napadima".\n"Pobuna bi mogla da nanese ozbiljnu štetu našoj naciji i reputaciji", rekao je Buš.\nRepublikanski senator Mit Romni optužio je odlazećeg predsednika za podsticanje nasilne "pobune" na Kapitolu.\nRomni, republikanski predsednički kandidat 2012. godine i česti Trampov kritičar, rekao je da je upad u zgradu Kongresa rezultat "povređenog ponosa sebičnog čoveka i besa njegovih pristalica koje je namerno obmanjivao protekla dva meseca".\nBivši sekretar odbrane Džim Matis, koji je podneo ostavku zbog neslaganja sa Trampom u pogledu politike u Siriji, optužio je predsednika za nasilje.\nMatis je poručio da da je Tramp podstakao nasilje i da je predsednički mandat upotrebio da "uništi poverenje u naše izbore i zatruje poštovanje prema našim sugrađanima".\nReakcije svetskih lidera\nSvetski lideri izrazili su šok i nevericu zbog događaja u Vašingtonu.\nGeneralni sekretar Ujedinjenih nacija Antonio Gutereš poručio je da je "važno da politički lideri utiču na svoje pristalice da se uzdrže od nasilja, kao i da poštuju demokratske procese i vladavinu prava".\nBritanski premijer Boris Džonson tvitovao je da su događaji u SAD sramni, da se Amerika zalagala za demokratiju širom sveta i da je sada "ključno" da dođe do mirnog prenosa vlasti.\nNemački šef diplomatije Hajko Mas rekao je da "Tramp i njegove pristalice moraju da konačno prihvate odluku američkih birača i da prestanu da gaze po demokratiji".\n"Iz Vašingtona dolaze slike koje liče na Majdan", tvitovao je zamenik ruskog ambasadora pri UN Dmitrij Polijanski, aludirajući na proteste na kojima je oboren ukrajinski predsednik Viktor Janukovič 2014. godine.\n"Neki prijatelji me pitaju da li bi trebalo podeliti krekere demonstrantima poput poteza Viktorije Nuland", tvitovao je Polijanski pozivajući se na posetu Ukrajini 2013. godine, tadašnje pomoćnice američkog državnog sekretara koja je demonstrantima nudila hranu.\nDemonstracije Trampovih pristalica ispred državnih skupština\nDemonstranti koji podržavaju predsednika Trampa okupili su se ispred državnih skupština širom zemlje, od kojih su u najmanje dve države one evakuisane. U Sent Polu u Minesoti, demonstranti su radosno pozdravili vest da su pristalice Donalda Trampa upale u američki Kapitol.\nStotine ljudi, od kojih većina nije nosila maske, okupile su se ispred državnih kapitola u sredu, sa Trampovim zastavama i transparentima "Zaustavite krađu!". U Džordžiji i Oklahomi, neki od demonstranata su nosili oružje.\nPrekinut proces potvrde Bajdenove pobede\nDemonstranti u zgradi Kongresa (Foto: AP/Manuel Balce Ceneta)\n"Uradi to Majk. Vreme je za veliki hrabrost", tvitovao je Tramp u sredu, dok je u obraćanju pristalicama poručio:\n"Majk Pens, nadam se da ćeš da se boriš za dobrobit našeg Ustava i zemlje. A ako nećeš, biću veoma razočaran u tebe".\nSenator iz Oregona Džef Merkli na Tviteru je objavio fotografije kovčežića sa elektorskim glasovima, navodeći da bi glasovi možda bili spaljeni da prisebno osoblje nije iznelo kutije iz sale.


EPS zapošljava 163 mlada stručnjaka – GEM info\n21. avgusta 2018. 21. avgusta 2018. Marija Dragutinović 0 Comments Eletroprivreda Srbije, EPS zapošljava 163 mlada stručnjaka, Milorad Grčić\nŠeruj post "EPS zapošljava 163 mlada stručnjaka"\nJavno preduzeće „Elektroprivreda Srbije” objavilo je konkurs za zapošljavanje 163 visokoobrazovana stručnjaka, među kojima će šansu za prvi posao dobiti 62 mlada diplomca bez radnog iskustva.\nOsnovni kriterijum za izbor i selekciju kandidata koji će dobiti prvi posao biće uspeh na fakultetu, jer EPS želi da mladim, obrazovanim ljudima pruži priliku da grade svoju budućnost u Srbiji i pokaže da se poštuju prave vrednosti – znanje i uložen trud.\nKao jedan od 10 najpoželjnijih poslodavaca u Srbiji očekujemo veliki odziv mladih na konkurs. EPS je najveće preduzeće u Srbiji sa velikim brojem stručnjaka u različitim oblastima, a za mlade je to jedinstvena to prilika da na najbolji način primene i unaprede znanja stečena na fakultetima. Vrednost EPS-a je upravo u ljudima koji ovaj sistem decenijama unapređuju, drže u korak s regionom i svetom uprkos svim izazovima. Realizujemo velike investicione projekte koji treba da značajno unaprede elektroenergetski sistem naše zemlje i ovo je idealna prilika da EPS dobije „svežu krv“ u vidu mladih stručnjaka, a da oni uče od naših najboljih veterana, koji imaju značajna iskustva da im prenesu – rekao je Milorad Grčić, v. d. direktora JP EPS.\nI ovaj konkurs kojim će EPS obnoviti svoje kadrove dokaz je da radimo na tome da mladi ne razmišljaju da odu, već da uz posao i sigurnu budućnost ostanu u Srbiji – rekao je Grčić.\n← Održana 72. sednica veća opštine Lajkovac\nAktivnosti Centra za dnevni smeštaj i boravak dece i omladine sa posebnim potrebama Lazarevac →


Prikazivanje članaka po tagu koridor 11\nAutoput Obrenovac - Preljina gotov do novembra\nPlan je da tokom novembra ove godine budu završene dve deonice na koridoru 11, a to su Obrenovac - Ub i Ljig - Lajkovac, najavila je danas ministarka gradjevinarstva, saobraćaja i infrastrukture Zorana Mihajlović.\nAuto - put "pomirio" Pešter i Zlatibor\nRazrešene dileme oko toga gde će se graditi "Koridor 11", na 107 km dugoj trasi od Požege do Boljara.\nOd novembra putovanje od Čačka do Beograda kraće za još sat\nČačak će biti saobraćajni i transportni centar Srbije jer će pored ovog grada uskoro prolaziti dva auto-puta, a od novembra će putovanje do Beograda biti skraćeno za još sat vremena, kada završimo auto-put od Obrenovca do Ljiga, izjavila je potpredsednica Vlade Srbije Zorana Mihajlović.\nUgovor o gradnji Moravskog koridora do kraja 2017. godine\nMinistarka građevinarstva, saobraćaja i infrastrukture Zorana Mihajlović izjavila je za Radio televiziju Kruševac da će do kraja godine biti završena kompletna dokumentacija za gradnju Moravskog koridora koji će spojiti Čačak i Kruševac.\nPregovori o projektima i novim investicijama Kine\nMinistarka građevinarstva, saobraćaja i infrastrukture Srbije Zorana Mihajlović razgovarala je danas sa ambasadorom Kine Lijem Mančangom o realizaciji infrastrukturnih projekata u saobraćaju i energetici i potencijalnim novim investicijama iz Kine.\nRadovi za Koridor 11 od Surčina do Obrenovca kreću u martu\nMinistarka građevinarstva, saobraćaja i infrastrukture Zorana Mihajlović najavila je danas da će radovi na izgradnji dela kordira 11 od Surčina do Obrenovca početi u martu.\nOtvoren autoput Ljig - Preljina\nPrvi automobili novom deonicom na Koridoru 11 krenuće danas, a umesto Ibarskom magistralom, od Ljiga do Preljine će voziti modernom saobraćajnicom od 40,3 km.\nAutoput Ljig - Preljina se otvara 31. oktobra\nPremijer Srbije Aleksandar Vučić najavio je danas da će autoput Ljig-Preljina biti otvoren 31. oktobra i da će biti besplatan za sve građane do kraja godine.


Grad Novi Pazar - Uspesi Adema Mehmedovića tek započet niz na međunarodnoj sceni\nUspesi Adema Mehmedovića tek započet niz na međunarodnoj sceni\nMlad i talentovan, svetski a naš, pijanista Adem Mehmedović nastaviće stazama uspeha uz podršku grada Novog Pazara. Najnoviji u nizu rezultata na međunarodnoj sceni, nedavni uspeh u Istanbulu gde je Mehmedović zasenio sve u kategriji najmlađih takmičara, dokaz je da će novih rezultata biti.\n“Želim da svojim radom i delovanjem dokažem da grad treba a bude mesto koje ima šta da kaže i koje na najbolji način, zahvaljujući kvalitetnim ljudima, predstavlja sebe”, kazao je Mehmedović.\nMladić čija ljubav prema muzici datira iz vremena najranijeg detinjstva i razvijala se lagano, prešavši put od rok end rola do klasične muzike, dobiće od grada stipendiju. Gradonačelnik Nihat Biševac najavio je da će grad i Kulturni centar za “čudo od deteta” zajedničkim snagama obezbediti i klavir, koji je Mehmedoviću, uprkos neverovatnom putu, nedostajao.\n“Ponosni smo na njegove rezultate i učinićemo sve kako bi ovakav talenat u svoju listu uspeha upisao nove podvige. Adem Mehmedović je dokaz da u našem gradu žive mladi i za različite oblasti umetnosti izuzetno talentovani ljudi”, kazao je Biševac.\nIako je završio muzičku školu, Adem Mehmedović je zapravo samouk, jer je do toga da se o njemu danas priča došao postepeno i sam. Pored neverovatnog talenta ovog momka krasi i nestvarna upornost u ostvarenju zacrtanih ciljeva. Profesore ali ni sve druge koji su imali prilku da prate njegov rad ne ostavlja ravnodušnim. Svi elementi spojeni u pravo vreme i na pravom mestu rezultirali su ne samo brojnim nagradama već i činjenicom da je on danas, iako ima samo 22 godine, saradnik u nastavi na Akademiji umetnosti u Novom Sadu, i to najmlađi u istoriji ove ustanove.


Ministar Pašalić dobitnik priznanja “Kapetan Miša Anastasijević” | Trebinje Live\nMinistar poljoprivrede, šumarstva i vodoprivrede Republike Srpske Boris Pašalić danas je u toku video-konferencije “Srbija i Republika Srpska“ u okviru projekta “Put ka vrhu” proglašen dobitnikom prestižnog priznanja “Kapetan Miša Anastasijević” u organizaciji “Media Invent” iz Novog Sada.\nOva nagrada se dodjeljuje istaknutim akterima preduzetničkog i društvenog stvaralaštva Republike Srpske.\nMinistar Boris Pašalić je ovom prilikom čestitao organizatorima na konferenciji i izjavio da Ministarstvo poljoprivrede Srpske ima izuzetno dobru saradnju sa institucijama iz Republike Srbije, a posebno sa Ministarstvom poljoprivrede, šumarstva i poljoprivrede Republike Srbije.\nMinistar Pašalić je istakao da je počastvovan što je dobio nagradu i da će u budućnosti opravdati ovo priznanje. On je naglasio da je potrebno istaći da su i Srbija i Srpska uz sve nedaće koje su nas zadesile u ovoj godini imale uspješnu poljoprivrednu proizvodnju.\nPod pokroviteljstvom Privredne komore Srbije i uz podršku Novosadskog i Beogradskog Univerziteta, Media Invent iz Novog Sada punih 20 godina promoviše uspješne privrednike, lokalne zajednice, mala i srednja preduzeća, kompanije, brendove, preduzetničko i društveno stvaralaštvo sa osnovnim zadatkom postaviti uspjeh na pijedestal koji zaslužuje.\n„Ne čini kriza čoveka slabim, nego pokazuje njegov duh i njegovu snagu, moto je Konferencije “Srbija i Republika Srpska“ u svetlu projekta “Put ka vrhu”. Pre pet godina zahvaljujući mislećoj i osećajnoj koncepciji, te vrednosnim kriterijumima, “Put ka vrhu” se primio i u Republici Srpskoj”, rekao je Vlado Markanović, direktor Media Inventa iz Novog Sada.\nOn je istakao da Drina nije granica nego most, koji stvaralački i duhovno povezuje jedinorodni narod, te da to pokazuje i ovaj projekat koji promoviše i unapređuje saradnju, ovaploćuje ideje i vizije i unosi radost.\nTAGOVI: Poljoprivreda Boris Pasalic


Beograd se danas "Ne odriče", Prajd kreće sa Slavije - Društvo - Dnevni list Danas\nPočetna » Društvo » Beograd se danas „Ne odriče“, Prajd kreće sa Slavije\nBeograd se danas „Ne odriče“, Prajd kreće sa Slavije\nBeogradska Parada ponosa biće održana danas sa početkom u 17 časova na trgu Slavija, a učesnici će ove godine, pod parolom „Ne odričem se“, šetati do najvažnijih institucija u zemlji i ukazati na potrebu rešavanja problema pripadnika LGBT+ zajednice u Srbiji.\n1Piše: Beta 15. septembra 2019. 09.22 Izmenjeno: 09.24\nPrajd će početi na beogradskom trgu Slavija proglašenje kume i kraljice Prajda, a planirano okupljanje učesnika je od 16 časova.\nKuma ovogodišnjeg Prajda je pevačica Sara Jovanović (Sara Jo).\nNakon šetnje Ulicom kralja Milana i preko Trga Nikole Pašića, povorka će proći ispred Skupštine Beograda i Doma Narodne skupštine, a ispred zgrade Vlade Srbije najavljeno je kraće obraćanje, posle čega će šetnja biti završena u Parku Manjež.\nJedan od organizatora Beograd Prajda Goran Miletić je ranije kazao tokom otvaranja Nedelje ponosa da se mnogo stvari u Srbiji promenilo, ali i da su se mnoge stvari isto tako sporije menjale nego što su želeli.\nOn je naveo da su zahtevi Beograd Prajda ostali isti kao što je borba protiv diskriminacije i nasilja nad LGBT+ osobama, donošenje zakona o istopolnom partnerstvu, zakona o rodnom identitetu, kao i stavljanje van snage presuda iz komunističkog perioda kada su osobe koje su imale seks sa osobama istog pola bile osuđene na zatvorske kazne.\n„Mnogo LGBT+ osoba su žrtve diskriminacije“, rekao je Miletić i dodao da počionioci nasilja nad pripadnicima LGBT+ zajednice moraju biti procesuirani.\nPrva Parada ponosa u Beogradu bila je 30. juna 2001. godine, ali je završena neuspešno, a učesnici tog prvog Prajda su bili brutalno napadnuti i pretučeni od strane huligana.\nNakon dugo godina zabrane Parade ponosa, ona je održana 10. oktobra 2010. godine uz veliku zaštitu policije, a u sukobima huligana i policije povredjen je veći broj policajaca i pričinjena veća materijalna šteta u Beogradu.\nHuligani koji su nasilnički divljali tog dana u Beogradu, nisu uspeli da dođu do učesnika Parade ponosa.\nBeogradskom Prajdu prethodila je Nedelja ponosa tokom koje su održane radionice, razgovori sa zajednicom, izložbe, projekcije filmova, predstave i performansi.\nBg pride, LGBT, nedelja ponosa, slavijaBeograd\n„EuroPride 2022“ šansa za sve građane Srbije\nParada ponosa u Prištini: „Za koga ti srce kuca“\n15. septembra 2019. u 14.15\nBeograd se itekako odriče, ali ga niko ne pita…


menadžer za ključne klijente "Za vas prevodimo sva zvanična dokumenta, od ličnih dokumenata za fizička lica do overenih certifikata i tenderske dokumentacije za pravna lica. Uvek spremni da pruže najverniji zvanični prevod, kod nas vas očekuju sudski tumači sa dugogodišnjim iskustvom."\nSudske usmene i pismene prevode sa overom sudskog tumača obavljaju prevodioci koji su položili zakletvu u Ministarstvu pravosuđa, koji svojom izjavom, pečatom i potpisom garantuju istovetnost prevoda i originala. Pratnja sudskog tumača je neophodna u službenim ustanovama i ministarstvima, prilikom potpisivanja ugovora, na venčanjima i u sličnim prilikama.\nSudski overen prevod sudski tumač uvek pečatira i vrpcom povezuje sa originalom, overenom kopijom ili običnom kopijom. Sudski tumač uz original i prevod uvek prilaže i svoju izjavu o adekvatnosti prevoda i podatke o tumaču. Takav prevod važi za službeni dokument i možete ga koristiti kako u zemlji, tako i širom sveta. U prevodilačkoj agenciji Alkemist prevode za vas pripremaju prevodioci i sudski tumači koji, pored jezičkog, poseduju i znanja iz drugih oblasti, i zato vam obezbeđuju kvalitetan prevod i onih tekstova koji sadrže mnogo žargonskih reči s određenog područja.\nNajčešći dokumenti koji zahtevaju prevod sa sudskom overom su:\nsudski prevod diplome ...\nVaše sudske prevode ćemo vam dostaviti na vašu adresu bez dodatnih troškova.\nSve informacije o sudskim prevodima i prevodima sa overom sudskog tumača možete da dobijete na našem besplatnom broju telefona 0800 200 001 ili na elektronskoj adresi info@alkemist.rs. Naše odeljenje prodaje će za vas sa zadovoljstvom pripremiti ponudu po meri vaših očekivanja i zahteva.


Mnogi su sa skepsom primili odluku Duška Đukanovića, predsednika KK Metalac, da posle razlaza sa Vladom Đurovićem krajem 2008. godine kormilo prvog tima u Svislajon ligi Srbije poveri njegovom pomoćniku Aleksandru Iciću (37), Valjevcu sa keja Kolubare. Jedincu prerano preminulih Mire, Beograđanke sa Lekinog brda, računovođe u „Napredu”, i Jove, „Krušikovog” tehničara, iz mnogočlane familije Icića iz Ulice Mirka Obradovića, ovo je 17. sezona na „užarenoj trenerskoj klupi”. Osnovnu školu završio je u Prvoj, potom i Ekonomsku školu u Valjevu, a onda je uspešno okončao studije za košarkaškog trenera na Sportskoj akademiji u Beogradu. U braku sa Marinom (rođ. Rakić) ima sina Jovana.\nSviđalo se to nekome ili ne, Ica je opravdao očekivanja, čak nadmašio pretpostavke mnogih „nevernih Toma” da će posle Đure u Metalcu biti potop! Pleni njegova ozbiljnost, razložnost, želja da napreduje i uspe u poslu za koji se opredelio posle neugodne povrede skočnog zgloba zbog koje je morao na operaciju kod dr Ljubiše Ganića iz Specijalne bolnice sa beogradske Banjice i dr Miloša Stefanovića, tadašnjeg načelnika ortopedije Valjevske bolnice.\n– Iako sam se uspešno oporavio, bilo je jasno da od mog ozbiljnijeg igranja košarke, teško može nešto biti, pa sam počeo da radim sa mlađim selekcijama u Metalcu, što mi je docnije mnogo koristilo, priseća se Aca Icić tih dana. Uzgred, njegovi „klinci” bili su tada Stefan Atanacković, a potom i Jovan Teodosić, odgajen u Studentu, sadašnji „plejmejkeri” Metalca.\nKada je, u sezoni 2000/2001, bio pomoćnik Voji Kecojeviću, jednoj od valjevskih košarkaških legendi iz one generacije Metalca što je od 1973. do 1979. godine igrala u Prvoj saveznoj ligi nekadašnje SFRJ, prvi bek-šuter u ekipi bio je sadašnji predsednik kluba Duško Đukanović. Savetniku Metalca, beogradskom košarkaškom šmekeru Vladislavu Lalu Lučiću dopao se Icin rad, pa ga je dosta brzo pozvao za svog asistenta u ženskoj ekipi Crvene zvezde.\nDocnije je, takođe u Zvezdi, bio pomoćnik i Jovici Antoniću, sada selektoru ženske reprezentacije Srbije, da bi potom samostalno vodio žensku ekipu Jedinstva iz Bijelog Polja. Iz tih vremena, u šest finala nacionalnih takmičenja, Ica ima četiri trofeja, a peti je stigao ove godine posle pobede nad kraljevačkom Slogom u finalu Kupa na području Srbije, što je Metalac potom odvelo na finalni turni Kupa Radivoja Koraća u Nišu.\nLale Lučić ga je preporučio i Vladi Đuroviću, koji je u maju 2008. preuzeo Metalac, sa kojim se Icić inače znao sa Univerzijade 2003. u Koreji. Uostalom, neka to zvuči i kurtoazno, Đurović je imao samo reči hvale za svoje pomoćnike Icu i Gala (Dragana Simeunovića, koji je imao dužu i bogatiju igračku karijeru u Metalcu, a pet sezona vodio je prvu ekipu do plasmana u Svislajon ligu i dolaska Đurovića u Valjevo), kao i kondicionog trenera Sašu Sevića, gimnazijskog profesora fizičkog vaspitanja.\n– Košarkaško, sportsko Valjevo i ne sluti koliko je Gale dobar trener i dobar radnik, reći će Ica dok za Reviju „Kolubara”, posle poraza od Partizana a pred poslednju utakmicu Superlige Srbije u Železniku, razgovaramo u bašti kafea „Čojs” na Desankinom vencu i Trgu vojvode Mišića. Potpisnika ovih redova ta opaska ne iznenađuje jer je Aca Icić vaspitan, sportski šlifovan momak, što je bezbroj puta pokazao i na pres konferencijama u klubu na kojima nije zaboravio da ukaže na Đurovićev doprinos uspesima Metalca i povrtaku Valjeva na košarkašku mapu Srbije (pa i Evrope ukoliko se prisetimo turnira kojim je obeleženo 60 godina „basketa” u Valjevu uz učešće Panatenaikosa, Partizana i Univerziteta iz ruskog grada Surgut).\nTo mu, možda, u vremenima u kojima živimo, i ne biva kvalitet jer je uspevao da „proguta” i sve sudijske nepravde, posebno u Valjevu, zbog kojih bi iskusniji „prepredenjaci”, poput Đure, Stepija i inih starijih kolega, ruknuli na arbitre, što bi prepune tribine Hale sportova dodatno „zapalile”, pa bi se „ljudima u sivom” tresle nogavice. „Nastojim da budem korektan u odnosima sa kolegama, sudijama, sa igračima posebno kao nekada u Zadru ili Šibeniku.\n– Znam da to nema uvek željeni efekat, ali drugačije ne mogu. Takav sam, valjda će i mene Gospod pogledati, objašnjava dok se nestrljivi naslednik Jovan sa mamom Marinom vrzma oko stola u bašti „Čojsa”.\nMetalac nije uspeo\nPorazom od FMP-a u Železniku od 66:76, Metalac se oprostio od ambicija da se kroz baraž sa vršačkim Lajonsima bori za plasman u Jadransku ligu.\nTome su svakako doprineli i porazi od FMP-a u Valjevu (67:72) i Vojvodine u Novom Sadu (84:87), uz planirane neuspehe u dve utakmice sa Partizanom.\nMetalac je, ipak, potopio neočekivani poraz FMP-a od Vojvodine u Novom Sadu (77:82) u kojoj su momci iz Železnika uspeli da istope prednost od 13 poena i da pritom poslednju deonicu igre izgube čak sa 20:36. Jer, Metalac je sa Vojvodinom imao skor 1:1 i koš razliku bolju za 14 poena, što je trebalo da odluči učesnika baraža.\n– Kada je Vlada Đurović odlučio da napusti Metalac bilo je raznih priča o njegovom nasledniku. I nadao sam se, i nisam, ponudi predsednika Đukanovića, ali sam bio siguran da ću eventualnu priliku nastojati da iskoristim najbolje što znam. Nije mi na ruku išao ni otlaz kondicionom treneru Seviću jer je to dodatno usložnjavalo posao vođenja tima sa ambicijom da se plasira u Superligu Srbije, ali sam ranije radio sa našim vrhunskim stručnjacima za kondiciju, pa sam se snašao, objašnjava i pita: „Čini li vam se da igrači Metalca imaju problema sa fizičkom pripremljenošću?”\nUz molbu da se stvari ne shvate posve jednostavno, jer to nikako nisu, ne krije da je od Lala Lučića naučio kako treba da funkcionišu klub i ekipa, kako igrače pripremati na psihološkom planu. Kod Jovice Antonića posebno ceni predanost poslu i vođenje računa o svakom detalju, dok je od Đurovića video kako se detalji uklapaju u celinu, kako se sa protivnikom igra svojevrsna partija šaha, kako se kolegi na suprotnom delu terena tokom utakmice zadaju domaći zadaci.\nNaravno da će savet uvek potražiti od onoga ko je iskusniji, za koga mu se učini da mu u tom trenutku može pomoći. Podrazumeva se da posećuje trenerske seminare, prati novosti, voleo bi da se usavrašava i u inostranstvu.\n– Šta će dalje biti sa Metalcem? To u ovom trenutku teško može da se kaže. Valja napraviti detaljnu analizu urađenoga, a urađeno je mnogo, dogovoriti se šta i kako dalje. Sa Icom na klupi ili bez njega, svejedno. Bitni su igrači, oni na terenu gube i pobeđuju, a Metalac i valjevska košarka važniji su od svakoga od nas, realan je Aleksandar Icić.\nDan posle našeg razgovora sa Aleksandrom Icićem sve se moglo očekivati osim toga da on bude smenjen u svlačionici, u Železniku, nešto više od sat vremena pre početka poslednje utakmice u Superligi Srbije: FMP–Metalac, kada su čelnici valjevskog prvoligaša otvoreno preuzeli komandu nad ekipom i počeli da odlučuju o tome šta i kako treba igrati.\n– Nisam mogao da dozvolim da se niko, pa ni ljudi koji vode klub, igraju mojim imenom, mojim radom i mojom karijerom! Kada sam na sastanku sa igračima shvatio šta se dešava, napustio sam svlačionicu. To je bilo jedino, što sam mogao, i morao, da uradim u toj situaciji. Nebitno je ko je kome dao otkaz!, rekao je Icić te večeri Reviji „Kolubara”.\nNeko | 5.11.2012 u 19:50


► Kisić Tepavčević: Testiranje na koronavirus u više ustanova, kapacitet do\nZamenica direktora Instituta "Batut" Darija Kisić Tepavčević izjavila je danas da se najavljeni prošireni krug testiranja na koronavirus pre svega odnosi na zdravstvene radnike i na one koji su hospitalizovani zbog kliničke slike, bez obzira da li su putovali u inostranstvo ili ne.\n"I do sada su testirane sve osobe koje su sumnjive. Testiraće se i dalje koliko bude trebalo sa tim maksimalnim kapacitetom od 4.500 testova dnevno", kazala je Kisić Tepavčević.\nOna je rekla da su testovi na koronavirus do sada rađeni samo na Institutu "Torlak" a da će ubuduće testiranje biti moguće i u drugim ustanovama.\n"Danas je po prvi put urađeno više od 600 testova. Vrlo brzo može biti više od 1.000 a može da se meri i hiljadama", rekla je Kisić Tepavčević.\nOna je odgovarajući na pitanje novinara rekla da su testovi na koronavirus koji se koriste na "Torlaku" pouzdani i "trenutno najbolji koji postoje na svetskom tržištu", kao i da je predviđeno da daju rezultate za četiri do pet sati, a da je zastoj u saopštavanju rezultata nekih testova došao zbog velikog broja ljudi koji su došli iz inostranstva i koji su testirani.\nOna je rekla da su "petominutini testovi na koronavirus dobri za orijentaciju" ali sa velikim procentom lažnih dijagnoza, i da su se srpske ustanove opredelile "na uštrb komfora za specifičnije i senzitivnije testove".\nSvi zdravstveni radnici kod kojih je potvrđena infekcija koronavirusom nisu više u zdravstvenom sistemu, koronavirus nije ušao u zdravstveni sistem, odnosno nije se desio prenos sa zdravstvenog radnika na pacijenta, izjavila je danas zamenica direktora Instituta "Batut" Darija Kisić Tepavčević.\nKisić Tepavčević je za TV B92 rekla da ne zna tačan broj zdravstvenih radnika koji su zaraženi koronavirusom, ali da je "činjenica da su zdravstveni radnici najizloženiji".\n"Što se tiče kapaciteta našeg zdravstvenog sistema, on je dovoljan imajući u vidu dosadašnje potrebe. Smeštaj (pacijenata) sajamskog tipa je za najgori mogući scenario. Da se ne pomisli da su nama pune sve klinike u Beogradu pa se zato pune sajamske prostorije", kazala je Kisić Tepavčević.\nPrema njenim rečima na Beogradski sajam se upućuju "oni koji su dobrog zdravstvenog stanja i na korak od otpuštanja kući" da bi u bolnicama imalo mesta za sve teže obolele.\nOna je rekla da od sada niko neće moći da bude u kućnoj samoizolaciji jer se pokazalo da "nije sprovođena koliko je trebalo, i da su neke pozitivne osobe (na koronavirus) izlazile i nesmetano se kretale".\nNa pitanje novinara šta sa decom samohranih roditelja kod kojih se utvrdi da su pozitivni na koronavirus, Kisić Tepavčević je odgovorila da će se to rešavati "od slučaja do slučaja i zavisno od uzrasta", ali da je najbolja mera zajednička izolacija ukoliko su zaraženi i dete i roditelj i ukoliko imaju lakši oblik kliničkog ispoljavanja".


Ministar finansija Republike Srpske Zora Vidović izjavila je da kontratužba Federacije BiH (FBiH) Sudu BiH protiv Srpske u procesu koji se odnosi na raspodelu prihoda od indirektnih poreza nema nikakvog smisla i da će to u narednom periodu izazvati velike probleme, ne samo za budžet Republike Srpske, nego i u BiH.\n– Kontratužba FBiH može izazvati da mi jednostavno ne možemo prihvatiti taj sistem PDV i takvu raspodelu – rekla je Vidovićeva.\nOna je navela da će Republika Srpska upotrebiti sva moguća sredstva da dođe do svojih sredstava koja trenutno iznose više od 50 miliona KM.\nVidovićeva je podsetila da je na prošloj sednici Upravnog odbora Uprave za indirektno oporezivanje BiH dogovoreno da će se FBiH i Republika Srpska dogovoriti o raspodeli PDV-a, odnosno da će biti održan sastanak premijera Republike Srpske i FBiH i ministara finansija.\n– Republika Srpska je sve završila i pripremila se za poravnanje. Pretpostavila sam da ima neki problem jer vidim da se niko od njih ne javlja da bi završio to poravnanje – istakla je Vidovićeva.\nFBiH podnela je danas Sudu BiH protivtužbeni zahtev u kome se traži da Republika Srpska isplati novčani iznos zbog neusvajanja Predloga odluke o obračunu drugog privremenog poravnanja od indirektnih poreza za 2012. i 2016. godinu, na šta će biti dostavljen odgovor, potvrđeno je iz Pravobranilaštva Republike Srpske, prenosi Srpskainfo.\nVidović: Većim nadzorom javnih preduzeća do boljih poslovnih rezultata\nVidović: Novac od MMF operativan već u toku aprila


BalkanMagazin :: Otvoreno tržište struje i gasa od 1. januara - problemi u najavi\nOtvoreno tržište struje i gasa od 1. januara - problemi u najavi\nponedeljak, 24. decembar 2012 17:18\nNa konferenciji Balkanmagazina “Da li je Srbija spremna za otvaranje tržišta električne energije i gasa od 1. januara 2013. godine” otvorena sporna pitanja o primeni liberalizacije energetskog tržišta. Na Vladi da odluči hoće li se isključivati energija preduzećima koja nemaju ugovore ili će neplatiše nastaviti da opterećuju EPS.\nS prvim danom 2013. godine srpsku privredu čeka jedna od najvećih promena od početka tranzicije, prelazak na slobodno tržište trgovine električnom energijom i gasom, koje će pratiti i uspostavljanje tržišnih cena i mnoge druge obaveze koje nisu postojale, posebno kada se radi o snabdevanju strujom.\n“Da li je Srbija spremna za otvaranje tržišta električne energije i gasa?” pokušali su potrošačima iz sektora privrede ali i trgovcima energijom da objasne predstavnici Agencije za energetiku, Ministarstva energetike, EPS-a, EMS-a i Srbijagasa na konferenciji Balkanmagazina.\nVeliki potrošači električne energije i prirodnog gasa od 1. januara naredne godine moraće ove energente da kupuju na otvorenom tržištu, a prema Zakonu o energetici kvalifikovani kupac koji ne bude ima ugovor sa snabdevačom energije biće isključen sa mreže. Da li će kompanijama, među kojima ima i onih u restrukturiranju i koje su pod zaštitom Zakona o privatizaciji biti isključena struja i(li) gas ostaje da se vidi. Pomoćnik ministra energetike Mirjana Filipović ističe da se zakon mora poštovati, ali kaže i da nije humano nekome isključivati struju u 21. veku.\n“Šta će od te dve stvari biti ostaje na Vladi da odluči”, rekla je Filipović, napominjući da do 2013. godine ima još nekoliko radnih dana i nekoliko sednica Vlade.\nKupci traže odlaganje\nIako predstavnici kompanija, koje će morati da na tržištu pronađu najbolju ponudu za snabdevanje energijom traže odlaganje primene zakona ili bar prelazni period za prilagođavanje, pomoćnik ministra za energetiku u Ministarstvu energetike, razvoja i zaštite životne sredine ističe da odlaganja neće biti jer bi to zahtevalo promenu zakona, ali i da je primena Zakona o energetici neminovnost.\n“Kvalifikovani kupci su mogli birati snabdevaca od 2007. godine u skladu sa predhodnim Zakonom o energetici, a od 2004. godine u skadu sa direktivom 54 EU. Poslednjih godina dosta se pričalo, a malo uradilo na liberalizaciji tržišta energije. I da odložimo primenu još jednu godinu opet ništa ne bi radili i sledeće godine u ovo vreme bili bi nepripremljeni. Neke stvari jednostavno moraju da se urade, jer smo prihvatili obavezu”, kategorična je Filipović.\nOd 2013. godine 9,5 odsto kupaca prelazi na slobodno tržište, od 2014. godine 43 odsto, dok će na regulisanim cenama ostati samo domaćinstva i mali kupci. Od 2015. i oni će moći da biraju svog snabdevača energijom. Regulatorni okvir za liberalizaciju donosi Agencija za energetiku, a Ljiljana Hadžibabić, član saveta Agencije ističe da su pravni okvir za donošenje i primenu ovog zakona direktive EU, a sam zakon je rađen pod budnim nadzorom njihovih predstavnika. “Podzakonski akti za električnu energiju su spremni, a za gas će se još doneti pravila o transportnom sistemu - početkom sledeće godine. Operatori prenosnih sistema su, takođe, spremni. Kada pet kupaca kupuje energiju od različitih snabdevača neće biti problem ali, već 2014. godine, kada 400.000 firmi to počne raditi, biće potrebna ozbiljna informaciona tehnologija,” kaže predstavnik Agencije za energetiku.\nEPS – i javni i rezervni snabdevač\nNaš zakon predviđa rezervnog snabdevača. Za električnu energiju to će verovatno biti EPS, ali za sada ga nema. Ko iz bilo kog razloga izgubi snabdevača, imaće 60 dana rezervnog ali, on će isporučivati enerigju koja će biti biti skuplja od tržišnih.\n“Ako kupac u međuvrenu ne sklopi ugovor sa novim snabdevačem, biće mu obustavlja isporuka energije”, upozorava Hadžibabić.\nOna ističe da su kupci, izgleda, najmanje pripremljeni za liberalizaciju, jer ih je država zbog socijalne politike uljuljkala niskim cenama električne energije i gasa, najnižim u Evropi.\nO Nove godine novost je i to što će svi učesnici biti balansno odgovorni. Moraće da vode računa o svojoj potrošnji, jer će snabdevači težiti optimizaciji troškova.\n“Sva pravila igre bila su na javnoj raspravi, ali tada to nikoga nije interesovalo,” odgovara Hadžibabić predstavnicima privrede, koji su se bunili iznoseći argument da im nova regulative nije poznata. Neki su, čak, tvrdili da još nisu imali priliku da se upoznaju sa pravilima.\nPodsećajući da je zakon donet još jula 2011. godine Hadžibabić je prokomentarisala da će se, kada počne primena, sigurno uočiti novi problemi ali, da će oni biti ispravljeni “u hodu, kako se smetnje budu uočavale”.\nDragan Vučur, izvršni direktor za komercijalne poslove Srbijagasa kaže da su i ranije postojali kvalifikovani kupci prirodnog gasa, koji su nabavljali po neregulisanim cenama, višim od regulisanih. Politika regulisanih niskih cena gasa motivisala je kupce da se vrate na ove cene, a neki su čak i preprodavali gas u okruženju.\n“Ovaj zakon je jedan od najliberalnijih u Evropi. Slobodniji i od zakona u nekim zemljama EU, koje su već ranije imale tržište. Srbijagas je obavestio svoje kvalifikovane kupce sa potrošačkog sistema da im prestaje pravo na javno snabdevanje, kao i o uslovima i ceni po kojima ih Srbijagas može snabdevati ubuduće. Predlog ugovora za budućer snabdevanje velikih kupaca nalazi se na našem sajtu,” rekao je Vučur komentarišući: “Srpsko tržište karakteriše nedostatak tehničke opreme za dnevno funkcionisanje tržišta, a tokom 2013. godine Srbijagas će nabaviti Skada sistem uz finansijsku podršku EU. Srbijagas je spreman za prvi udar, uz primitivnu tehnologiju, ali radimo na nabavci informatičke opreme i platforme za upravljanje tržištem.”\nMožda i najspremniji segment tržišta električne energije za liberalizaciju je prenosna mreža, odnosno Elektromreže Srbije. Miloš Mladenović korporativni direktor za međunarodne i regulatorne odnose u JP Elektromreža Srbije ocenio je da postoje odgovarajući tehnički kapaciteti, kao i legislativa da administriraju otvoreno tržište električnom energijom.\n“Već imamo dvadesetak aktivnih trgovaca električnom energijom, ali je jedino likvidno tržište prekogranična prodaja EPS-u i tranzit. Prošle godine imali smo ppromet od 10 teravatčasova internih razmena. Potrebno je implementirati tržište “dan unapred”, kako bi se mogle balansirati kratkoročne pozicije”, kaže Mladenović uz napomenu da je zakon donesen polovinom 2011. godine, ali da do sada privreda nije bila spremna da izađe na slobodno tržište.\nSrpsko tržište električne energije otvara se u trenutku kada imamo manjak energije, kada su regulisane cene niže od ekonomskih i sa neefikasnim i podinvestiranim energetskim sektorom. Ipak, srpski elektroenergetski sistem mora se razvijati u skladu sa evropskim ukoliko želi da ostane u tom sistemu i da ga ne zaobiđu investicije, smatra Dragan Vlaisavljević, direktor Direkcije EPS-a za trgovinu električnom energijom.\n“Tržište se 1. januara otvara za dvadesetak kupaca i za 3,5 milijardi kilovatčasova, što neko od 20 licenciranih trgovaca može lako da obezbedi. U procesi liberalizacije imaćemo dva paralelna tržišta, tržište javnog snabdevanja i slobodno tržište. Ključno je poštovanje zakona. EPS nema obavezu snabdevanja ikog od ovih kupaca na prenosnoj mreži, ali to je pitanje poslovne politike. Budući proizvodni kapaciteti u Srbiji biće pravljeni na osnovu tržišta. Ako ne bude bilo kupaca neće biti ni investicija. Ako se investicije ne budu isplatile neće ih biti”, poručuje Vlaisavljević, dodajući da sa proizvodnjom električne energije 70 odsto iz uglja i 30 odsto iz vode, po ovim cenama niko ne bi mogao da posluje.\nNeće biti oprosta dugova (?)\nNeke kompanije, posebno one u restrukturiranju, ni do sada nisu plaćale račune za energiju, pa je teško poverovati da će ih plaćati kada cene budu tržišne. Vučur upozorava da liberalizaciju treba sprovesti u potpunosti, a da, ako neko želi da promeni snabdevača,mora pre toga da izmiri obaveze prema prethodnom.\nMarija Filipović poručila je da se na problemu preduzeća u restrukturiranju radi u saradnji sa Ministarstvom finansija i privrede.\nU diskusiji su otvorena i pitanja komunalnih preduzeća koja će morati da plaćaju tržišnu cenu struje, dok su njihove usluge jako kontrolisane i podcenjene. Takođe se pojavio i problem energana koje su snabdevale nekadašnje industrijske sisteme, a sada desetine malih preduzeća, koja su nastala njihovim raspadom. Slobodan Đorđević iz kragujevačke Energetike, koja snabdeva i Fijat električnom energijom ističe da ne od snabdevača ne može da dobije cene snabdevanja, ali da je i problem maksimalne snage energije koju moraju da prijave.\nSlobodan Petrović iz Privredne komore Srbije, pozivajući se na sastanak koji je u ovoj instituciji održan na istu temu, preneo je zahteve kompanija, poput cementara i preduzeća iz hemijske i građevinske industrije i preduzeća u restrukturiranju, koji traže da se procedura primene zakona produži za narednih nekoliko meseci, tokom kojih bi cena postupno rasla.


Dešavanja na finansijskim tržištima koja su izazvala i nastanak Globalne ekonomske krize inicirala su povećanje nivoa garantovanih depozita u svim zemljama koje imaju sisteme za zaštitu depozita.\nPrenošenjem efekata finansijske krize sa američkog na evropska tržišta, zemlje članice Evropske Unije su u oktobru 2008. godine pojedinačno, podigle nivo garantovanih depozita sa važećih 50.000 € na puni iznos depozita..\nU istom periodu, radi zaštite crnogorskog bankarskog sektora od posljedica prisutne svjetske finansijske krize i očuvanja njegove sigurnosti i stabilnosti, Vlada Crne Gore, u oktobru 2008. godine odlučila se na donošenje specijalnih mjera za očuvanje likvidnosti i solventnosti banaka koje su osnovane i posluju u Crnoj Gori("Zakon o mjerama za zaštitu bankarskog sistema", Službeni list Crne Gore 64/08, 27 oktobar, 2008. godine) . Ovaj zakon je bio kao privremena mjera i njegova primjena je prestala 1. januara 2010 godine.\nU cilju očuvanja stabilnosti finansijskog sistema i sprječavanja narušavanja jedinstvenog tržišta, u martu 2009. godine usvojena je Direktiva 14/49/EC kojom su države članice EU obavezane na ujednačavanje visine garantovanih depozita i skraćenje roka za isplatu garantovanog depozita. Ovom Direktivom je garantovani depozit utvrđen u visini od 50.000 EUR, s tim da je ostavljena mogućnost da se u redovnoj proceduri usvajanja akata razmotri mogućnost povećanja garantovanog depozita na iznos od 100.000 EUR.\nKljučne odredbe direktiva kojima se reguliše sistem garantovanja depozita su implementirane kroz odredbe novog Zakona o zaštiti depozita (Službeni list CG 44/10), koji je stupio na snagu 07 avgusta 2010 godine\nZakonom je, u skladu sa direktivama:\n-\tobezbijeđeno uspostavljanje sistema za zaštitu depozita u koji su uključene sve banke, kao i filijale banaka koje posluju van Crne Gore;\n-\tpovećan nivo garantovanog depozita sa 5.000 € na 50.000 €, s tim što se kroz prelazno rješenje uvodi postepeno povećanje iznosa garantovanog depozita, i to tokom 2010. i 2011. iznos od 20.000 €, a tokom 2012. godine iznos od 35.000 €.\nTakođe su izvršene promjene:\n-\tu načinu utvrđivanja garantovanog depozita, tako što se ukupni depoziti jednog deponenta se umanjuju samo za iznos dospjelih obaveza (ranije za iznos ukupnih obaveza) i\n-\tskraćen rok za isplatu garantovanog depozita tako da isplata mora početi najkasnije u roku od 15 radnih dana od dana nastanka zaštićenog slučaja (ranije 60 radnih dana), uz mogućnost da se, na zahtjev stečajnog upravnika, ovaj rok produži za još radnih 10 dana.\nU cilju očuvanja stabilnosti finansijskog sistema i daljeg jačanja osiguranja depozita, u aprilu 2014.godine usvojena je Direktiva 14/49EC.


Na pomolu novi ozbiljni lomovi u vrhu crnogorskog režima - Opcija\nNakon što su pripadnici crnogorske Uprave policije (UP), u sklopu istrage koju je pokrenulo Specijalno državno tužilaštvo (SDT), realizovali akciju zaplene ukupno 1.243 paketa cigareta vrednosti preko milion evra, koje su bile prevožene kamionom bijelopoljskih registarskih oznaka, a prethodno, uz zaobilaženje carinskih i poreskih procedura, izuzete iz skladišta u slobodnoj zoni Luke Bar, od dobro pozicioniranih izvora bliskih crnogorskom režimu saznajemo da je pomenuta akcija izazvala ozbiljan rascep u njegovom vrhu.\nNaime, organizovana kriminalna grupa koja je pokušala da zaplenjene cigarete izveze i distribuira na sivom tržištu regiona, ali i Zapadne Evrope, a čija su dva pripadnika uhapšena u ovoj akciji, navodno je, ni manje ni više, povezana sa crnogorskim predsednikom Milom Đukanovićem, čiji su poslovni “poduhvati” sa krijumčarenjem cigareta javnosti dobro poznati još od početka devedesetih godina prošlog veka. Pritom, glavna uloga koju je u akciji zaplene cigareta imala UP, na čijem čelu je Veselin Veljović, najbliži saradnik crnogorskog premijera Duška Markovića, sa kojim u vladajućoj Demokratskoj partiji socijalista (DPS) predvodi uticajni tzv. mojkovački klan, upućuje na to da je inicijativa za presecanje Đukanovićevog mutnog poslovnog aranžmana potekla upravo od Markovića.\nZbog toga nije čudno što je, prema saznanjima iz istih izvora, Đukanović optužio Markovića da mu radi iza leđa, iako je sa svoje strane prešao preko ranijih pokušaja crnogorskog premijera da minira njegovu poziciju na čelu DPS, što je i potvrdio određivanjem Markovića za nosioca liste DPS na predstojećim parlamentarnim izborima. Takođe, ono što je posebno zanimljivo jeste činjenica da je na čelnu poziciju u SDT nedavno reizabran Milivoje Katnić, koji se u proteklom periodu suočavao sa otvorenim napadima iz Đukanovićevog najbližeg okruženja, konkretno od strane internet portala povezanih sa jednim od njegovih “omiljenih” tajkuna, Zorana Bećirovića-Ćoća.\nS tim u vezi, postavlja se pitanje da li je Katnić doživeo iznenadni izliv samopouzdanja i profesionalizma u mozak, pa je, motivisan nagoveštajima o gubitku podrške Đukanoviću i njegovom najbližem okruženju u Evropskoj uniji (EU) i na drugim zapadnim adresama, odlučio da znatno prilježnije nego što je to bio slučaj do sada počne da obavlja svoj posao, i da stane na put poslovnim (čitaj: kriminalnim) kombinacijama crnogorskog diktatora?\nBilo kako bilo, izvesno je jedino da je sazreo trenutak da crnogorski građani na predstojećim izborima jednom za svagda pošalju na smetlište istorije višedecenijski kleptokratski režim predvođen DPS, sa svim njegovim kombinacijama i ostalim kriminalnim aktivnostima, kojima je proteklih godina i decenija pustošena ekonomija Crne Gore i kaljano slavno ime ove države u svetu.


Dodik: Ne osjećam sankcije ni SAD-a, a kamoli EU\nNaslovnica Krajina Banja Luka Dodik: Ne osjećam sankcije ni SAD-a, a kamoli EU\nPredsjednik Republike Srpske (RS) Milorad Dodik izjavio je danas da on ne zna da je pod sankcijama Evropske unije (EU) te da o tome nema nikakvo zvanično obavještenje, a ne osjeća ni da je pod sankcijama Sjedinjenim Američkih Država, koje su mu uvedene 17. decembra prošle godine.\nDodik je u izjavi novinarima u Banjoj Luci naveo da ne osjeća nikakve posebne probleme ni zbog sankcija SAD-a.\n“Vjerujem da je to urađeno samo iz refleksa jednog broja ljudi. A što se tiče EU, baš danas imam razgovor s jednim ambasadorom iz EU, pa ne razumijem kakve su to moguće sankcije”, ustvrdio je Dodik, ali nije precizirao s kojim to ambasadorom ima sastanak.\nBivši predsjednik RS-a i čelnik NDP-a Dragan Čavić ustvrdio je da su ambasadori zemalja Europske unije u BiH, prije desetak dana na neformalnom sastanku u Sarajevu, odlučili da više ne kontaktiraju s predsjednikom Republike Srpske Miloradom Dodikom.\nNa taj način, praktički, Europska unija je već uvela neki vid sankcija predsjedniku Republike Srpske, kazao je on za beogradske “Novosti”.


Projekat "EU pomoć teže zapošljivim grupama" - 35 nezaposlenih dobilo sertifikat\nU okviru projekta "EU pomoć teže zapošljivim grupama", 35 nezaposlenih je dobilo sertifikat o završenoj osnovnoj informatičkoj obuci.\nZa prekvalifikaciju u IT sektoru prijavilo se 9.000 građana\nNa kurs za prekvalifikaciju u IT sektoru ukupno su se prijavila 8.902 kandidata, a samo u prvih 48 sati prijavljeno je čak 965 građana.\nSprovođenje interne revizije u javnom sektoru\nFinansijska kontrola je otvoreno u decembru 2015. što pokreće čitav sistem akcija koje vode ka odgovornosti u trošenju budžetskih sredstava, a važan deo toga je interna revizija.\nSeminar: Kako meriti isplativost ulaganja u kupce i proizvode?\nU pojmu i praćenju profitabilnosti se kriju uzroci brojnih finansijskih problema kompanije, jer se rukovodstva na dnevnom nivou dominantno bave likvidnošdu poslovanja i veoma retko obrate pažnju na isplativost onoga što rade.\nDomaćem tržištu neophodne mikro kreditne organizacije\nZa sada naši istraživači i privrednici do sredstava za realizaciju projekata dolaze kroz tržište kapitala i duga, koje nije preterano diverzifikovano u vrsti ponude koje nude, a potrebno je pronaći način na koji se domaće tržište može oplemeniti putem mikro kreditnih organizacija ili investiranjem posebnih fondova.\nSeminar: Uspostavljanje sistema FUK kod korisnika javnih sredstava\nRadionica Vas kroz praktične korake upoznaje sa postupkom uspostavljanja sistema finansijskog upravljanja i kontrole (FUK-a) u javnom sektoru, daje uputstva za interne kontrole, predstavlja osnovne smernice i ukazuje na dobru praksu.\nSvaki treći ili četvrti nezaposleni mladi čovek u Srbiji stariji je od 15 godina, a mlađi od 25 godina. Od 700.000 ljudi koje NSZ registruje kao nezaposlene, čak je četvrtina mlađih od 30 godina.\nBroj registrovanih preduzetnika u Srbiji povećan za 7 odsto\nPrema evidenciji Agencije za privredne registre, broj preduzetnika je povećan za 7 odsto, dok je broj izbrisanih smanjen za 33 posto, u odnosu na prethodne godine.\nNemačka traži dobavljače iz Srbije\nCilj inicijative je da se kompanije iz Srbije sastanu sa nemačkim firmama koje su zainteresovane za uspostavljanje poslovnih kontakata sa proizvođačima iz Srbije.\nRadojko Janić, vlasnik kompanije "Radijator - Inženjering", dobitnik je prestižnog priznanja EY Preduzetnik godine TM koje međunarodna kompanija "Ernst&Young" dodeljuje po peti put.


Visoka poslovna škola strukovnih "Čačak" od ove jeseni i u Pirotu | Pirot vesti\nPočetna/Gradska hronika/Visoka poslovna škola strukovnih “Čačak” od ove jeseni i u Pirotu\nVisoka poslovna škola strukovnih studija “Čačak” počela je sa upisom studenata i u Pirotu u prostorijama ove škole u OKC-u, na spratu Hale “Kej”. Upis je počeo 3. septembra, a konsultacije počinju oktobra meseca.\nVisoka poslovna škola strukovnih studija ”Čačak” školuje visokostručne kadrove iz\noblasti trgovine i marketinga, finansija, poslovnog upravljanja, primenom aktuelnih\nznanja i metoda iz domaće i inostrane prakse. Savremeni tržišni razvoj našeg ekonomskog sistema i njegovo uključivanje u regionalne i svetske integracije zahteva obrazovanje ovakvih kadrava.\nVisoka poslovna škola strukovnih studija ”Čačak” u svom radu primenjuje savremene nastavne metode kako bi kod studenata podsticala i razvijala kreativnost, stvaralaštvo i ohrabrila ih za nove pristupe u poslovnim funkcijama u oblasti ekonomije, a u skladu sa principima Bolonjske deklaracije.\nŠkola je već ostvarila saradnju sa sličnim školama u zemlji, a nastoji i da je proširi sa sličnim školama na teritoriji Evropske unije. Već dogovorena saradnja sa srodnim institucijama obuhvata razmenu znanja i iskustva u realizaciji nastavnog procesa i praktičnog rada kao i:\n• angažovanje eksperata – predavača;\n• obezbeđivanje najnovije studijske literature za predmete definisane nastavnim planom i programom;\n• realizaciju stručne prakse u eminentnim preduzećima i institucijama prema\nplanu i nastavnom programu.\nŠkola je akreditovana 2007, ponovno akreditovana 2017, a u toku je i akreditacija studijskog programa master strukovnih studija.\nU skladu sa ovim, škola obrazuje kadrove u dva smera trogodišnjih osnovnih strukovnih studija:\n• Trgovina i marketing (180 ESPB)\n• Finansijski menadžment (180 ESPB)\n• i jednom smeru jednogodišnjih specijalističkih studija:\n• Poslovno upravljanje (60 ESPB)\nŠkolu mogu upisati, pored kandidata sa završenom četvorogodišnjom, i kandidati sa završenom trogodišnjom srednjom školom.\nŠkolarinu je moguće platiti u dvanaest mesečnih rata i u cenu školarine su uračunata sva predavanja, celokupna literatura i polaganja ispita, tako da nema dodatnih troškova.\nUpis je počeo od 3. septembra, a konsultacije će početi u oktobru. Predavanja će biti organizovane u učionici OKC (hala Kej), jednom nedeljno u popodnevnim satima, kako bi i zapošljeni mogli pohađati.\nZa sve dodatne informacije (termini, cenovnik, priznavanja položenih ispita, itd…) možete nazvati na sledeće telefone:\nAleksandar Mančić 063/48-48-95\nBoriša Baćević 069/104-59-84\nistaknuto istkanuto pirot upis visoka poslovna škola strukovnih studija čačak\nIzvođač će preasfaltirati Gazelu po nalogu Direkcije\nU prekidu saobraćaj na magistrali


Zvezdu čeka stari znanac!\nFudbaleri Crvene zvezde dobili su protivnika u drugom kolu kvalifikacija za Ligu šampiona – igraće protiv Kairata koji je sa 2:0 pobedio Makabi iz Haife. 14.07.2021, Sputnik Srbija\nKazahstanska ekipa je uzpisala sigurnu pobedu u revanš meču i sa ukupnim rezultatom 3:1 stigla do mogućnosti da se sastane sa srpskim šampionom.To će biti treći sudar Kairata i Zvezde, srpski tim je 2002. godine slavio sa 3:0, ali je 2015. godine izgubio u kvalifikacijama ukupnim rezultatom 4:1.Prvi meč drugog kola kvalifikacija za Ligu šampiona igraće se sledeće nedelje u Almatiju, a revanš je na programu za dve sedmice.\nFudbaleri Crvene zvezde dobili su protivnika u drugom kolu kvalifikacija za Ligu šampiona – igraće protiv Kairata koji je sa 2:0 pobedio Makabi iz Haife.\nKazahstanska ekipa je uzpisala sigurnu pobedu u revanš meču i sa ukupnim rezultatom 3:1 stigla do mogućnosti da se sastane sa srpskim šampionom.\nTo će biti treći sudar Kairata i Zvezde, srpski tim je 2002. godine slavio sa 3:0, ali je 2015. godine izgubio u kvalifikacijama ukupnim rezultatom 4:1.\nPrvi meč drugog kola kvalifikacija za Ligu šampiona igraće se sledeće nedelje u Almatiju, a revanš je na programu za dve sedmice.


Bosnia and Herzegovina aviation news: Uskoro aviolinija Mostar-Istanbul !\nOvo je danas dogovoreno u Mostaru prilikom jednodnevne posjete novoimenovanog amabadora Republike Turske u Bosni i Hercegovini Halduna Koca.\nDirektor Međunarodnog aerodroma Mostar, Marin Raspudić, izrazio je zadovoljstvo što je mostarski aerodrom posjetio turski ambasador Haldun Koc zajedno s izaslanstvom državne aviokompanije Turkish Airlines (THY) prilikom svoje prve službene posjete Mostaru, navodeći kako je već ranije razgovarao s generalnom konzulicom konzulata Republike Turske u Mostaru Ayšom Selcan Sanli o uspostavljanju avionske linije Mostar-Istanbul.\nAmbasadora smo upoznali s karakteristikama aerodroma i očekujemo da će doći do realizacije ovog projekta. Delegacija Aerodroma Mostar posjetit će istanbulski aerodrom i također će doći kolege iz Istanbula u Mostar. Delegacija Turkish Airlinesa će provjeriti naš kvalitet, očekujemo da ćemo zadovoljiti te karakteristike i da će na zadovoljstvo ove regije, prije svega, doći do uspostave linije Mostar-Istanbul - kazao je Raspudić, napominjući kako su pri kraju intenzivni razgovori o tom projektu.\nOva linija, kako je pojasnio, trebala bi biti uspostavljena tokom ljetne sezone, a taj let bi se povezivao na relaciji Mostar-Sarajevo-Istanbul radi komercijalnog osnova.\nAmbasador Koc je u sklopu cjelodnevne posjete gradu na Neretvi pohodio brojne ustanove i institucije i održao niz sastanaka, kako bi što bolje upoznao i sagledao stanje u ovom gradu koji je, kako je naglasio, iznimno značajan za prijateljsku Republiku Tursku.\nKoc se sastao i sa gradonačelnikom Grada Mostara Ljubom Bešlićem, federalnom ministricom obrazovanja i nauke Elvirom Dilberović, kantonalnim ministrom trgovine, turizma i zaštite okoline Ajdinom Teletovićem i predsjedavajućim Predstavničkog doma Parlamenta FBiH Edinom Mušićem.\nRazgovarali smo o razvoju odnosa između naših zemalja i zahvalili smo im na podršci, izraženoj solidarnosti i osudi događaja 15. jula, ali i kasnijoj podršci i solidarnosti s narodnim i demokratski izabranim rukovodstvom Republike Turske – rekao je Koc.\nPosted by Flying Bosnian at 3:37:00 AM\nLabels: Mostar International Airport (OMO), Turkish Airlines


Najava isteka upotrebe Windows 7 Release Candidate (RC) Najava isteka upotrebe Windows 7 Release Candidate (RC) – Personal magazin\nNajava isteka upotrebe Windows 7 Release Candidate (RC)\n15. februara korisnici Windows 7 Release Candidate (RC) će dobiti obaveštenje o isticanju korišćenja ove besplatne verzije. Windows 7 RC će u intervalima od nekoliko sati prikazivati obaveštenje da će…\n15. februara korisnici Windows 7 Release Candidate (RC) će dobiti obaveštenje o isticanju korišćenja ove besplatne verzije.\nWindows 7 RC će u intervalima od nekoliko sati prikazivati obaveštenje da će se računar od 1. marta automatski restartovati posle svaka dva sata rada i to bez upozorenja i uz gubljenje podataka. Ova restartovanja će trajati do 1. Juna 2010., do kada je i Microsoft izjavio da će biti krajnji rok za korišćenje Windows-a 7 RC.\n1. juna 2010. Windows 7 RC će dobiti oznaku da “non-genuine” što bi značilo da proizvod nije originalan i posle podizanja prikazivaće se samo crn ekran za aktivaciju Windows-a sa natpisom u donjem desnom uglu “This copy of Windows is not genuine”.\nNa zvaničnom Windows blogu, Brandon LeBlank je posavetovao sve korisnike pređu na objavljenu verziju Windowsa 7 pre nego što 1. marta započne automatsko isključivanje kako bi sprečili gubitak svojih podataka.\nDa bi se prebacili na objavljenu verziju Windows 7, korisnici RC verzije će morati da naprave rezervnu kopiju podataka i da izvedu čisto instaliranje (namensko instaliranje) koje briše sav sadržaj diska pre instalacije.\nUkoliko vam je potrebno više vremena da testirate aplikacije i hardversku kompatibilnost u Windows 7, Windows 7 Enterprise 90-day Trial pruža sjajnu šansu IT Profesionalcima da završe svoje krajnje testiranje pune verzije Windows 7 Enterprise rešenja.\nNajava isteka upotrebe Windows 7 Release Candidate (RC) was last modified: February 12th, 2010 by Redakcija\nMicrosoftMicrosoft Business IntelligenceRCRelease CandidateWindows-7\nBesplatno polaganje ECDL modula u Smartu tokom e-Skills Week-a\nOtvoren Šesti sajam brendova


Opremanje vatrogasnih stanica duž Koridora 10 – Nadlanu.com\nOpremanje vatrogasnih stanica duž Koridora 10\nBEOGRAD, 4. avgusta 2009. (Beta) - Načelnik Sektora MUP-a za vanredne situacije Predrag Marić izjavio je da će 18 vatrogasno-spasilačkih stanica na Koridoru 10 u Srbiji biti opremljeno terenskim vozilima za reagovanje u slučaju požara i drugih nesreća.\n"Reč je o terenskim vozilima jako brzim i podesnim da brzo izađu na lice mesta i pomognu da se ljudi spasu iz vozila i što pre medicinski zbrinu", rekao je Marić agenciji Beta i dodao da je projekat opremanja vredan oko četiri miliona evra.\nPrema podacima Ministarstva za infrastrukturu, Koridor 10 kroz Srbiju dugačak je 835 kilometara, od čega je potrebno završiti još 300 kilometara. Predviđena vrednost radova od 2008. do 2011. godine je 1,6 milijardi evra.\nMarić je rekao da je planirana i nabavka dva vozila za gašenje požara u tunelima, kao i opremanje jednog helikoptera MUP-a za zbrinjavanje teško povređenih koji moraju da budu prebačeni u medicinske centre u Beogradu. Marić je rekao da je od juna zbog rasta temperature povećan stepen pripravnosti radi zaštite od požara.


Imlek | Roda\nSavremeni tempo života, previše obaveza i hroničan nedostatak vremena ne ostavljaju prostora za planiranje zdravih i redovnih obroka. Nažalost, takav način ishrane sa sobom nosi sindrom nervoznih creva, usporen metabolizam i loše varenje. Kod pomenutih tegoba, umesto oslanjanja na medikamente, sve češća preporuka je stavljanje fokusa na prevenciju.\nKlinička studija dokazala je da Balans+ jogurt reguliše varenje nakon 10 dana redovnog korišćenja, jer sadrži posebnu kombinaciju probiotika i vlakana koji povoljno deluju na digestivni trakt, podstiču varenje i ubrzavaju metabolizam.\nRedovnom konzumacijom Balans+ proizvoda, pomažete Vašem organizmu da uspostavi i održi neophodnu ravnotežu, koja će Vam omogućiti da normalno funkcionišite i da se lakše suočite sa svakodnevnim izazovima.


protest 1 od 5 miliona - Blic Online\nPROTEST "1 OD 5 MILIONA" "Ne želimo Srbiju koja se deli na dva dela" (FOTO, VIDEO)\nUčesnici protesta "1 od 5 miliona" okupili su se 39. put danas nešto posle 19 sati kod Terazijske česme u Beogradu.\nLider SzS Nebojša Zelenović rekao je da opozicija ima tri predloga koja vlast mora da ispuni da ne bi bilo bojkota izbora. Istog dana, predsednik Srbije Aleksandar Vučić rekao je da će opiziciji dati sve što traže, ali da rad ne mogu da pobede.\nČinjenica da o izbornim uslovima vlast i opozicija govore na skupovima koje organizuju Fond za otvoreno društvo i FPN jasno govori da je režim potpuno obesmislio političke institucije, kaže u intervjuu za "Blic" Nebojša Zelenović, jedan od lidera Saveza za Srbiju.\nJedan od organizatora protesta "1 od 5 miliona" Srđan Marković, koga je obezbeđenje sinoć sprečio u preskakanju ograde ispred Predsedništva Srbije, rekao je danas na konferenciji za novinare da je tokom sinoćnjeg protesta napadnut.\nOkupljanje građana u okviru protesta "1 od 5 miliona" počelo je oko 19 časova kod Terazijske česme.\nOkupljanje građana u okviru 31. protesta "1 od 5 miliona" ove subote počelo je oko 19 časova ispred Terazijske česme.\nOkupljanje građana u okviru 30. protesta "1 od 5 miliona" ove subote počelo je oko 19 časova ispred Terazijske česme.\nNastavljalju se dežurstva u "slobodnoj zoni" ispred Predsedništva; Obradović: Protesti u Beogradu od danas svakodnevni\nPrimopredaja dežurstva u takozvanoj slobodnoj zoni ispred zgrade Predsedništva Srbije na Andrićevom vencu u centru Beograda obavljena je danas u 13 časova, kada je Boško Obradović, lider Dveri, dežurstvo predao predstavnicima Pokreta slobodnih građana i Nove stranke. Obradović je potom na pres konferencij najavio program tokom ovih dežurstava i istakao da "protesti od danas u Beogradu postaju svakodnevni".\nFormiranje Stranke slobode i pravde neće se odraziti ni na koji način na funkcionisanje Saveza za Srbiju. Savez će formiranjem SSP dodatno ojačati i ideološki se još više balansirati - kaže u intervjuu za "Blic" Borko Stefanović, zamenik predsednika SSP.\nOpozicija je na protestu u subotu odustala od nerealnih zahteva za ostavkama Vučića, Ane Brnabić i Maje Gojković i ispostavila druge - dijalog o izbornim uslovima, novom rukovodstvu RTS-a i novom sastavu REM-a.\nOpozicija KRIJE detalje i rutu protesta zakazanog za 13. april, deo opozicije NE UČESTVUJE\nVeliki protest opozicije, najavljen za 13. april, počinje u 15 časova ispred Skupštine Srbije, "aktivnosti u toku tog okupljanja biće odlučne, ali nenasilne", i to su zasad jedini poznati detalji. Ruta i ostali planovi za dan D, kako ga je opozicija ranije nazvala, drže se u strogoj tajnosti.\nNOVOSTI: Evo šta će policija raditi ukoliko opozicija radikalizuje proteste\nDržava planira odgovor ukoliko dođe do nasilja na protestima, saznaju "Večernje novosti".\nProtesti "Jedan od pet miliona" u gradovima Srbije\nProtesti pod sloganom "Jedan od pet miliona" održani su večeras u nekoliko gradova Srbije. Građani su šetali u Novom Sadu, Nišu, Užicu..., a za subotu je zakazano okupljanje u Beogradu.


DODIK: Sarajevo smatra da su nametanjem Komšića dobili “autorska prava… – Klik Jajce\nDODIK: Sarajevo smatra da su nametanjem Komšića dobili “autorska prava...\nPredsjedavajući Predsjedništva BiH Milorad Dodik izjavio je danas da histerija u Federaciji BiH, koja je pokrenuta povodom obilježavanja Dana Republike Srpske, potvrđuje da je BiH daleko od unutarnjeg dogovora i da je njen opstanak jednako upitan danas kao i 1992. godine kada je Alija Izetbegović žrtvovao mir za BiH.\n“Ni 1992. godine muslimani-Bošnjaci nisu bili spremni prihvatiti da ovdje žive i drugi narodi, koji polažu jednako pravo na zemlju u kojoj su rođeni i na kojoj stoljećima žive.\nDanas, 27 godina kasnije, i dalje ne prihvaćaju tu činjenicu, samo što, umjesto oružjem, medijskom i političkom hajkom pokušavaju da, prvensteno Srbima, kažu da nemaju pravo slaviti dan kada je nastala Republika Srpska”, rekao je Dodik za Srnu.\n“I umjesto da se odluče na dijalog i politiku mogućeg, bošnjački političari biraju histeriju koja će se samo njima obiti o glavu. Onoga dana kada su osporili 9. sijačanj kao Dan Republike Srpske pred Ustavnim sudom, oni su pokušali osporiti naše pravo na postojanje, koje nam čak jamči i mirovni sporazum na kojem je i nastala današnja BiH”, naglasio je Dodik.\nPrema njegovim riječima, iako svi dobro znaju da je novi Zakon o praznicima usuglašen s Ustavom BiH, i mediji i političari i kvazianalitičari u FBiH utrkivali su se obmanuti i svoju i međunarodnu javnost da je u pitanju neustavan praznik.\nDodik je rekao da je novina u toj histeriji i pokušaj discipliniranja i drugog od tri konstitutivna naroda, hrvatskog, sporeći im pravo nazočnosti svečanostima organiziranim povodom Dana Republike Srpske, čime političko Sarajevo pokušava da poruči da su izborom Željka Komšića za hrvatskog člana Predsjedištva dobili “autorska prava” nad Hrvatima.\n“Sve što gledamo i slušamo posljednjih dana iz FBiH nam govori da se tamo sustavno njeguje javnost koja ne prihvaća realnost, odnosno Republiku Srpsku, što automatski u Srpskoj proizvodi javnost koja ne prihvaća BiH”, kazao je Dodik.\nOn je dodao da medijski linč onih koje su smjeli linčovati, a došli su u Banjaluku 9. sijačnja, nije ništa drugo do pokušaj zastrašivanja i izolacije Srpske, koju je nakon 27 godina postojanja teško izolovati.\n“Vidjeli smo kako je na stub srama stavljen veleposlanik Hrvatske, no to moćno Sarajevo ni slične poruke nije smjelo uputiti veleposlanicima Rusije ili Srbije, koji su također bili na obilježavanju Dana Republike. Sve to govori da političko Sarajevo ne napušta politiku autizma, koja nas sve vraća na početak, na unitarističke ambicije Bošnjaka prema BiH”, zaključio je Dodik./HMS/


U RGZ-u od 2016. ePisarnica koja će sprečiti korupciju – NovostiDana.rs\nBEOGRAD – U Republičkom geodetskom zavodu danas je počela instalacija elektronske pisarnice – „RGZ eGateway“ koja će od 1. januara značajno skratiti vreme potrebno za podnošenje, obradu i isporuku zahteva, ali i uvesti jednostav mehanizam praćenja predmeta što će onemogućiti korupciju.\nAplikacija „RGZ eGateway“ će omogućiti bezbednu i pouzdanu razmenu poruka i podataka odnosno integraciju portala eUprave i pripadajućih modula: eGrađevinska dozvolam ePlaćanje, RGZ Pisarnica i IS Trezor.\n„Danas je predstavljen RGZ eGateway i počinje instalacija nove savremene pisarnice. Prednost savremene pisarnice je da ona ubrzava procese i deo je antikoruptivnih mera koje RGZ uvodi u svojoj kampanji za nultu toleranciju prema korupciji“, rekao je novinarima direktor RGZ Borko Drašković.\n„Pisarnica asocira na neke državne činovnike koji nešto zapisuju, dok je ovde upravo obrnuto, elektronska pisarnica će omogućiti brzi rad i savremenu komunikaciju“, istakoa je Drašković.\n„Taj sistem elektronski razmenjuje dokumenta tako što građani mogu elektronski da podnesu zahtev za list nepokretnosti, kopiju katastarskog plana i drugo. Taj zahtev će stići do RGZ gde će biti procesuiran nakon čega će elektronska dokumenta biti prosleđena do portala eUprave, gde će građani moći da preuzmu kompletno elektronski potpisan dokument“, objasnio je Govedarica.\n„Puna primena zavisi od prelaska sa papirnog na elektronski način rada u lokalnim samoupravama“, dodao je Savić.\n„Ministarstvo zaduženo za telekomunikacije je sa MUP-om već instaliralo servis za zakazivanje i izdavanje ličnih dokumenata – lične karte, pasoša i vozačke dozvole. Ovo je isti model, ali sa RGZ, gde idemo na elektronsko izdavanje katastarskih dokumenata“, naveo je Savić.\n„Postoji jasna tendencija države da se skrate administrativne procedure i birokratija svede na minimum“, istakoa je Stojanović.